KASUTA OMA POTENTSIAALI | Piiblivõti | Avatud Piibli Ühing\nKASUTA OMA POTENTSIAALI\nLoe läbi alltoodud kirjakoht: 5Ms 28:1-14\n1Ja kui sa tõesti kuulad Issanda, oma Jumala häält ja pead hoolsasti kõiki tema käske, mis ma täna sulle annan, siis tõstab sind Issand, su Jumal, kõrgemaks kõigist rahvaist maa peal.\n2Ja kõik need õnnistused saavad sulle osaks ja tabavad sind, kui sa võtad kuulda Issanda, oma Jumala häält.3Õnnistatud oled sa linnas ja õnnistatud oled sa väljal.\n4Õnnistatud on su ihuvili, su maapinna saak, su karja juurdekasv, su veiste vasikad ning su lammaste ja kitsede talled.\n5Õnnistatud on su korv ja su leivaküna.\n6Õnnistatud oled sa tulles ja õnnistatud oled sa minnes.\n7Issand paneb vaenlased, kes kipuvad sulle kallale, su ette kaotust kandma: ühte teed nad tulevad su vastu, aga seitset teed nad põgenevad su eest.\n8Issand käsib seda õnnistust olla sinuga su aitades ja kõiges, mille külge sa oma käe paned, ja ta õnnistab sind maal, mille Issand, su Jumal, sulle annab.\n9Issand ülendab sind enesele pühitsetud rahvaks, nagu ta sulle on vandega tõotanud, kui sa pead Issanda, oma Jumala käske ja käid tema teedel.\n10Ja kõik maailma rahvad näevad, et sinule on pandud Issanda nimi, ja nad kardavad sind.\n11Ja Issand annab sulle külluses head su ihuvilja, karja kasvu ja maapinna saagi poolest maal, mille Issand, su Jumal, vandega su vanemaile on tõotanud sulle anda.\n12Issand avab sulle oma rikkaliku varaaida, taeva, andes su maale vihma õigel ajal ja õnnistades kõiki su kätetöid; ja sina võid laenu anda paljudele rahvastele, aga sa ise ei tarvitse laenata.\n13Ja Issand paneb sind peaks ja mitte sabaks, sa lähed ikka ülespoole, aga mitte allapoole, kui sa kuulad Issanda, oma Jumala käske, mida ma täna sind käsin pidada ja täita,\n14ja kui sa ei kaldu kõrvale kõigist sõnadest, mis ma täna teile käsuna annan, ei paremale ega vasakule, ega käi teiste jumalate järel, et neid teenida.\n"Issanda vankumatu armatus ei lakka kunagi" ‘Mõtle vaikuses nende sõnade üle järele\nJumalal on rahva jaoks suured plaanid, ja talle meeldib olla helde nende suhtes.\nÜkski osa elust ei jää Jumala poolt puudutamata kui me vastame tema armule alandlikkusega. Sellist heldust on raske aduda.\nÜhe mu evangelistist sõbra armastus jagunes evangeliseerimise, suusatamise ja Šotimaa mägedes kõndimise vahel. Tal oli väga raske uskuda, et Jumal kutsub teda teenima Cairngormi mägedel aega veetvaid suusatajaid. Tema pastor keeldus temaga koos selle eest palvetamast ja küsis: „Stephen, mis sorti Jumalat sa teenid?” Lähimateks eeskujudeks meile on lapsevanemad, kes loodavad oma lastele heaolu. Jumal soovib oma lastele parimat: näha neid vaenlasi kartmata asustamas maad, (s7) õitsengut nautimas (s11). Ent Issanda õnnistusel siin on alati misjonimõõde juures. Õitseng mõjub kui nähtav abi „kõigile rahvastele” (s1,12). „Rahvad maa peal” saavad nägema ja teevad oma järeldused Iisraeli rahust, mis suunab nad Issanda juurde, nii nagu teojõuline kristlik elu on ettenähtud ülistamaks Jumalat.\nSiin ei ole samas ruumi „õitsengu evangeeliumile” mis seondab alandlikkuse ja selle tulemusena saavutatud materiaalse õnnistuse. „Meie käes olevad andmed on liiga keerulised, et võimaldaksid teha konkreetseid järeldusi, et materiaalne õnnistatus on alati autasuks alandlikkuse eest, või vaesus karistus allumatuse eest.\nÕnnistamine on Jumala eesõigus; alandlikkus annab meile tarkust tunda rõõmu sellisest õnnistusest. Kui meil läheb hästi, siis selle põhjuseks on pigem tagasihoidlik tänulikkus ja suuremeelsus, kui egoismile ja iseseisvusele keskendumine.\nHiljutine uuring Suurbritannia evangeelsete kristlaste seas näitas, et keskmiselt 7,5% nende sissetulekust läheb nende kirikule, 3% kristlikule heategevusele ja 1,5% ilmalikule heategevusele, mis teeb kokku keskmisest umbes üheksa korda kõrgema annetamisvalmiduse. Selle aluseks on ülirohke Jumala õnnistus!\nSellega on seotud ka uustestamentlik eeldus, et mittekristlik ühiskond esitab vastavaid küsimusi Jumala õnnistatud inimestelt. Kuidas julgustad sina neid küsima, aru pärima?\nSee on Issanda õnnistus, mis teeb rikkaks, ja oma vaev ei lisa sellele midagi juurde.(Õp 10;22)\n← Reede, 5. Oktoober 2007\nPühapäev, 7. Oktoober 2007 →


Maksuküsimused - Kas MTÜ peab registreerima ennast käibemaksukohustuslaseks, kui tema tulud on 250 000.-? Tulud on liikmete ja erinevate firmade annetused, mis omakorda kulutatakse erinevate põhikirjaliste projektide tarvis. - Maksumaksja Portaal\nAvaleht » 1411\nKas MTÜ peab registreerima ennast käibemaksukohustuslaseks, kui tema tulud on 250 000.-? Tulud on liikmete ja erinevate firmade annetused, mis omakorda kulutatakse erinevate põhikirjaliste projektide tarvis.\nVastus - 16.09.2009\nKäibemaksuseaduse § 19 lg 1 kohaselt tuleb isikul käibemaksukohustuslaseks regisreerida end juhul, kui maksustatav käive ületab kalendriaasta algusest arvates 250 000 krooni.\nKäibe mõiste on KMS § 1, mille kohaselt käibemaksu objektiks on nt käive, välja arvatud maksuvaba käive, mille tekkimise koht on Eesti, samuti teenuse osutamine, mille käibe tekkimise koht ei ole Eesti.\nKuna teie saate annetusi, siis tegemist pole teie jaoks käibega, mistõttu puudub teil ka kohustus end käibemaksukohustuslaseks registreerida.


Dr. Aksjonova akušöör-günekoloog « Korditseps\nDr. Aksjonova akušöör-günekoloog\nDr. Aksjonova (Krasnojarsk) akušöör-günekoloog. Allikas www.fohow.org\nDr. Aksjonova on 20. aastase praktikaga kirurg, töötas suure koormusega osakonna juhatajana haiglas ja ületöötamise tõttu läks tervis põhjalikult halvaks. Antibiootikumide ja hormoon-preparaatide kasutamisest tingituna läksid organid tasakaalust välja, tekkis düsbakterioos, pealegi ravimid omavahel ei sobinud.\nFirma “Fohow” esitlusele kutsus teda kohaliku esinduse juht, kes on arst ja tegi väga hea esitluse. Tooted kiirgasid dr. Aksjonovale soojust. Esialgu iga toote lonksuga arvutas, kui palju raha ta alla neelas. Esmase tervise tulemuse sai ta 5 päevaga. Nüüd ta töötab firma “Fohow” toodetega erapolikliinikus.\n1000 aastane Hiina traditsiooniline meditsiin ravib inimest, lääne meditsiin ravib haigust.\nFirma “Fohow” tooted aitavad kogu organismi, tekitades organite vahel tasakaalu. Meie ülesanne on teha selgitustööd, sest paljud inimesed ei tunne hiina meditsiini, ei oska otsustada ja on väga umbusklikud “Fohow” toodete suhtes.\nDr. Aksjonova vastuvõtule tuli patsient, kellel olid sõlmed kilpnäärmes. Peale 3 kuud “Fohow” toodete tarvitamist teatas ta, et sõlmed kilpnäärmes on endised. Günekoloogilisel vastuvõtul selgus, et emakas on paranenud. Patsient ei uskunud ja läks teise arsti vastuvõtule, kust teatati samuti, et emakas on paranenud, ta jätkas ravi ja aja jooksul tervenes ka kilpnääre.\n1 pudel või 1 karp korditsepsi ei aita, isegi 3 – 6 kuud toodete tarvitamist ei anna veel täielikku paranemist. Abi tuleb 1 aastaga. Organismid on väga erinevad.\nAlustada tuleks väikestest doosidest 0,5 –1 ml ja suurendada doose 2 päeva kaupa. Eriti ettevaatlik tuleb olla patsientidega, kellel on mitu haigust ja raskete haigetega näit.onkoloogia, alustada 0,5 ml. Doose jõuab suurendada igal ajal. Näiteks: soovitus oli 2 ml, kuid inimene soovis 4 ml. Kui inimene leiab, et see on vähe, siis võib võtta rohkem.\nKui inimene unustas toodet võtta, järelikult organism andis märku, et praegu pole vaja. Kahju ei tee, kui tarvitada korraga terve karp toodet, kuid ei soovita, see on mõttetu raha kulu.\nPakendil olevad doosid on hiinlastele, nad on oma taimedega kohanenud.\nMeile on soovitav võtta väikesed doosid 1 – 2 ml päevas, et tunda end hästi.\nInfektsioonide ja külmetuse puhul võtta 5 ml 2 korda päevas, mõju on eriti ilmne.\nHomöopaatias võetakse 1 tilk näit. palderjani ja loksutatakse see läbi 10 osa veega, siis võetakse läbiloksutatud veest 1 tilk ja loksutatakse läbi 10 osa veega jne. Lõpuks saadakse palderjani struktuuriga vesi, mis ravib.\nKorditseps diagnoosib ise haiguse algpõhjuse ja see osa tema tööst on inimestele nähtamatu. See on jäämäe veealune tunduvalt suurem osa kui veepealne. Inimene tarvitab korditsepsi 2 kuud nähtavate tagajärgedeta, seetõttu tundub, et paranemist ei ole, kuid korditseps toimetab alati haiguse algpõhjusega.\nTooteid tuleb võtta vastava organi aktiivsuse kellaaegadel, siis on toime eriti tõhus.\nPõhiline toimeaine on korditseps, tal on kaks energiat: mees-naine, taim-loom, toimib erinevalt kõigist teistest taimedest maailmas. Korditseps on tasakaalus, tal on soe, pehme mõju, kõrvaldab aeglaselt energia plokid, tasakaalustab energia liikumist meridiaanides. Korditseps ravib kõiki organeid ja süsteeme, nende erinevaid haigusi.\nVedel korditseps mõjub kiiremini ja tõhusamalt kui kuiv.\nKorditseps toimib ajule, kilpnäärmele, endokriinsüsteemile jne., ta on ka valuvaigisti, hävitab inimese sees elutsevad parasiidid, nende vastsed ja munad.\nRavimid hävitavad küll parasiitide täiskasvanud isendid, kuid vastsed ja munad jäävad alles, mis saavad 90 päevaga täiskasvanuks ning nendele tarvitatud ravimid ei mõju ja iga uue parasiitide põlvkonna hävitamiseks on vaja üha tugevamaid ravimeid. Vaadates inimese verd võimsa suurendusega võib seal näha ujumas erineva väljanägemisega parasiite. Parasiitide vastu aitavad ainult taimsed tooted. Korditsepsiga on soovitav ka kuristada ja alla neelata. Korditsepsi võib kasutada iga häda vastu.\nKui aju on korras, siis organid saavad ajult õiged käsud.\nDr. Aksjonova patsiendil kadusid suured emaka müoomid 2 karbi “Sanbao”-ga. Inimene peab oma olukorda nägema enne ja pärast toodete tarvitamist. See on suur vahe, mis avaldab muljet.\n2 cm mao polüüpidega patsienti soovitati operatsioonile. Dr. Aksjonova ütles, et operatsioonile jõuate alati minna ja soovitas korditsepsi. 3 kuu pärast selgus, et polüübid olid vähenenud (algul 1,8 cm, peale korditsepsi tavitamist 0,6 cm, 8 cm emaka müoom muutus 4 cm pikkuseks) sõlmed ja liited kadusid.\nNaine ei saanud last 6 – 7 aastat, tarvitades korditsepsi ta rasestus 1 kuu pärast. Aastaga rasestusid ja sünnitasid 9 viljatut naist.\nImikutele soovitatakse 1 tilk korditsepsi suhu või puupulgaga 1 tilk rinnakorvi keskele või 1 tilk kaelaauku so. immuunsuspunktile.\nKõrge palavikuga 2 aastasele lapsele anti 0,5 flakooni korditsepsi päevas, 2 tunniga langes palavik ja laps muutus elavaks. Nüüd on laps 4 aastane ja nõuab emalt tungivalt iga päev korditsepsi.\nTöötades erakliinikus, on lastepediaatrite probleem, et korditsepsiga ravitud lapsed on targad, hea mäluga, neil on koolis igav. Olgu lapsed terved ja targad, mitte haiged, õppimises mahajääjad.\nTooteid ei ole õige kinkida, see ei too kasu. Kingi saaja ütleb, et ei aidanud. Inimene ei näe või ei taha näha positiivset muutust. Dr Aksjonova andis tooteid 77.a. emale, ise sõitis nädalaks ära. Tagasi tulles nägi, et ema silmad särasid, sinna oli tekkinud elu, magas hästi, oli energiline. Ema ütles: tütre antud preparaadid ei aita. Toote tarvitaja tähelepanu tuleb juhtida toimunud muutustele.\nToodete hind heidutab inimesi.\nDr. Aksjonova soovitab alati alguses teed “Liuwei”, sest ta toidab vitamiinide, mineraalidega ja korrastab ainevahetust. Ühel patsiendil kadusid tee joomisega 2 nädalaga kehalt kõik papilloomid, mida tal oli väga palju. Igaühega nii lihtsalt ei lähe. Papilloomid on viirusinfektsioon, hea- ja halvaloomulised, neil on vähi kude, mida ei saa operatsioonil õmmelda, veritsevad tugevalt. Dr.Aksjonova soovitab esialgu teed, millele lisandub mõne aja pärast korditseps ja edasi olenevalt olukorrast “Linchzhi”, “Sanbao”.\nDr.Aksjonova ei soovita üheagselt tarvitada 2 korditsepsi sisaldavat toodet.\nTarvitades tooteid tuleb pidada vahet, sest toodetest võib tekkida harjumus, näit. 1 nädal võtta toodet ja 1 päev hoida vahet. Vahed on samad kui homöopaatia ravis.\nArstina ütleb dr. Aksjonova, et toodetele ei ole analooge.\n“Sanbao” on võrratu. ”Roos” pastat saab kasutada angiina vastu. ”Linchzhi” on suurepärane toode eksamisessioonide ajal, närviarstid saavad imepäraseid tulemusi töötades ainuüksi “Linchzhi”-ga.\nDr. Aksjonoval olid juuksed üleni hallid, see viitab aju veresoonte ateroskleroosile, üks silm oli pime. Kehakaal langes, juukse värv, nägemine ja muud arvukad tervise hädad taastusid tänu korditsepsile. Ta veri oli parasiitidest puhas. Tooteid on ta tarvitanud 3 aastat.\nDr. Aksjonovalt on küsitud, kas ta on teinud näo kosmeetilise operatsiooni. Tooted taastavad tervist ja väljanägemist. Dr. Aksjonova pakkus “Fohow” tooteid ühele tuttavale, kes sisistas: “Hiina rämps”,isegi ei kuulanud juttu.\nAasta möödudes nad kohtusid, tuttav oli hämmingus dr. Aksjonova välimuse muutusest ja nüüd ta on parim distribuutor.\nDr. Aksjonova tarvitab korditsepsi, “Linchzhi”-d ja “Sanbaod” kordamööda, pidades vahet.\nTarvitades tooteid inimese rakud noorenevad.\nToodete kasutamine määrata patsiendi mitte haiguse järgi, st. ühe ja sama haiguse puhul soovitada erinevatele inimestele erinevad ravid.\nMida rohkem arste liitub, seda sisukam on firma “Fohow” esinduse töö.\nMärkus: Korditsepsi sisaldavad firma “Fohow” toodetest: Tee “Liuwei”, Eliksiir “Fohow” (nimetatakse korditsepsiks), Ajukapslid “Linchzhi” ja Eliksiir “Sanbao”.\nTõlkis: Epp dets 2009.\nVideod vene keeles vaadake saidilt: www.fohow.org\nThis entry was posted on Esmaspäev, veebruar 8th, 2010 at 00:49\tand is filed under Arstid tootest. You can follow any responses to this entry through the RSS 2.0 feed. You can leave a response, or trackback from your own site.


Kolm äriideed, mis hõlmavad endas tehisintellekti ning blokiahela tehnoloogiat - BDO\nHome > Artiklikogu > Featured Insights > Kolm äriideed, mis hõlmavad endas tehisintellekti ning blokiahela tehnoloogiat\nKolm äriideed, mis hõlmavad endas tehisintellekti ning blokiahela tehnoloogiat\nTehisintellekti ning blokiahela tehnoloogia on viimasel ajal palju kõneainet pakkunud samal ajal kui nende kasutuselevõtt ettevõtetes pakub parajat peavalu ning paistab olevat omajagu keeruline.\nAlina Ley, kes on BDO blokiahela tehnoloogia ja krüptoraha ekspert Saksamaal ning kes kirjutas ka oma magistritöö samal teemal, on avalikustanud kolm äriideed, millel on suur potentsiaal ning mida saaks ka suuremate ettevõtete protsessides ära kasutada.\nÄriidee #1 Andmete avalikustamise innustamine, et pakkuda rohkemate võimalustega andmetöötlejatele ning ettevõtetele ligipääsu suuremale hulgale andemetele.\nÄriidee #2 Tehisintellekti tehnoloogia töövahendite pakkumine detsentraliseeritud turul.\nÄriidee #3 „Bot-autentimise“ lubamine, et võimaldada ainulaadsete digitaalsete varadega kauplemine.\nOled huvitatud, kuidas antud äriideed on seotud blokiahelaga?\nLoe Alina Ley täisartiklit


Vilja Savisaar: haldusreform peab olema vabatahtlik - Äripäev\nVilja Savisaar: haldusreform peab olema vabatahtlik\nVilja Savisaar leiab, et omavalitsusüksuste liitumise küsimus tuleks lahendada\nvabatahtlikul viisil ja sellele eelneva koostöö alusel.\n„Tänasele koalitsioonile iseloomulikult pole regionaalminister Siim-Valmar Kiisler opositsioonile oma nägemust haldusreformist jõudnud tutvustada, kuid kindlasti tuleks reform läbi arutada ka omavalitsusüksustega,” märkis Savisaar pressiteates. Tema sõnul on samas tervitatav, et Isamaa ja Res Publica Liit püüab haldusreformiga taas kord tegeleda ja seda ellu viia.\nSavisaar ütles, et Kiisleri poolt eelmisel aastal välja pakutud radikaalne haldusreformi kava nägi ette kohalike omavalitsuste sundliitmist. „Keskerakond eelistab valdade ja linnade vabatahtlikku ühinemist,” märkis ta.\nSavisaare sõnul on eriti oluline on omavalitsuste ülesande määratlemine olukorras, kus riik on negatiivse lisaeelarvega oluliselt kärpinud omavalitsuste tulubaasi.\nSavisaar avaldas lootust, et riigikontrolör Mihkel Oviiri tähelepanu juhtimine paneb valitsuse tööle haldusreformi läbi viimisel.


Erkki-Sven Tüüri 60. sünnipäeva tähistamine Mustpeade majas - meiemaa.ee\nErkki-Sven Tüüri 60. sünnipäeva tähistamine Mustpeade majas\nÜlehomme, 20. oktoobril kell 19 on kõik oodatud Tallinna Filharmoonia Mustpeade majja, kus tähistatakse Erkki-Sven Tüüri 60. sünnipäeva. Laval on kammerkoor Collegium Musicale, dirigent Endrik Üksvärav.\nCollegium Musicale koostöö Erkki-Sven Tüüriga sai alguse septembris 2011 helilooja autorikontserdil. Siis esitas koor koos Hortus Musicusega\nErkki-Sven Tüüri „Salve Regina“ ja „Psalmoodia“. 2014. aastal kõlas Collegium Musicale esituses Hiiumaal Erkki-Sven Tüüri „Missa brevis“ Eesti esiettekanne.\nSelle teosega Tüüri loomingust on koor ka kõige enam erinevaid riike läbinud. Näiteks Jaapanis, kus oli teose maailmaesiettekanne, tähistas koor ka kohalviibinud helilooja 55. sünnipäeva.\nMärkimist väärib kindlasti ka Tüüri „Meditatio“ esitamine tänavu Hiiumaal Pühalepa kirikus koos Rascher Saxophone Quartetiga. Tänaseks on koor Tüüri koorimuusika ka salvestanud ja on helikandja väljaandmise ootel.\n„Mida rohkem Erkki-Sven Tüüri muusikat esitada, seda lihtsamaks see läheb,” ütles Endrik Üksvärav. „Koor on harjunud tema harmooniate, kõlavärvide ja rütmikaga. Imetlen Erkki-Sven Tüüri väga! Ja on tõepoolest suurepärane, et lisaks orkestriteostele on ta ka koorimuusikat kirjutanud.“\nPiletid on saadaval Piletilevis ja enne algust kohapeal. Kontserdi korraldamist toetab Tallinna Kultuuriamet. Ühtlasi on see koori 9. sünnipäevakontsert.\nTallinnas tegutsev kammerkoor Collegium Musicale (www.collegiummusicale.ee) on tuntud ja tunnustatud oma kõla ja kõrgetasemeliste esituste poolest.\nKoori asutaja ja dirigent on Endrik Üksvärav. Koori repertuaar ulatub renessansist kaasaega, eriti oluline on eesti heliloojate looming. Lisaks a cappella teostele esitatakse suurvorme.\nEesti Kultuurikapital tunnustas kammerkoori Collegium Musicale ja dirigent Endrik Üksväravat 2018. aastapreemiaga Eesti koorimuusika särava edendamise ning pühendunud ja kõrgetasemelise tutvustamise eest nii Eestis kui ka välismaal.


Eesti Idamaise Tantsu Keskus – Kaidi Udris: “Koos kogetud positiivne elamus on veelgi positiivsem!” (EITK 03.09.2009)\nKaidi Udris: “Koos kogetud positiivne elamus on veelgi positiivsem!” (EITK 03.09.2009)\nKAIDI UDRIS: “Koos kogetud positiivne elamus on veelgi positiivsem!”\nKaidi Udris (23) on lõpetanud Tallinna Ülikooli koreograafia eriala. Ta on Müstika Maagilise Teatri üks asutajaliige ja tantsija.\n1. Millal toimus Teie esmakordne kokkupuude tantsimisega?\nOlin 6 aastane kui minu ema mind tantsuansambli “Sõleke” mudilasterühma viis. Sellest kollektiivis viibisin ülikoolini. Kokku tantsisin “Sõlekeses” 13 aastat. Seal õppisin põhjalikult balletti, Eesti lavalist rahvatantsu, karaktertantsu (vene, hispaania, jne.), vabatantsu. Kõige südamelähedasem oli ikkagi eesti rahvatants, olin alati segarühmades, st. õppisime kõikvõimalikke paaristantsu trikke, käisime tantsupeol ja Eestit esindamas ka noortefestivalidel üle maailma.\nIdamaise tantsuga alustasin keskkooli alguses. Loomulikku aregu käigus õppisin kõikvõimalikke idamaiseid siile, sh. Egiptuse, Türgi ja Maroko tantse. Ülikoolis õppisin juurde kaasaegset tantsu ja moderntantsu (Limone ja Graham tehnikat), jazz-, stepptantsu ja kontaktimprovisatsiooni. Korraliku lisakooli sain ka balleti ja karaktertantsu osas. Lemmikuteks kujunesid varahommikused balletitunnid, kus, veel uni silmas ja hommikukohv kõhus, tuli štange ääres blie’d lihvida.\n2. Mis aastal ja kelle all alustasite idamaise tantsu õpingutega? Miks hakkas idamaine tants huvi pakkuma?\nAlustasin 2000. aastal Pille Roosi stuudios. Esimeste õpetajte hulka kuuluvad veel ka Ulvi Korjus ning soomlanna Anne Dubbelman. Idamaise tantsu huvi säilis, kuna mulle kui kogenud tantsijale tundus algus väga lihtne ning ootasin huviga, mida idamaisel tantsul veel pakkuda on ning kui keeruliseks see tants muutuda suudab.\n3. Kui pikk on Teie treeneritöö kogemus?\nTreenerina olen töötanud nüüd 5 aastat.\n4. Mis pakub õpetamise juures kõige suuremat naudingut?\nSaan jagada idamaise tantsu ja muusika feelingut õpilastega. See on sama tunne, kui tahame minna head etendust vaatama ja soovime kedagi endaga kaasa. Koos kogetud positiivne elamus on veelgi positiivsem.\n5. Kus Te tantsutrenne juhendate?\nDanceAct Tantsustuudios ning vahest ka Amrita Tantsustuudios.\n6. Kas Teid on võimalik esinemas näha?\nAvalikud esinemised on kirjas Müstika kodulehel. Õpetamisele on vahelduseks tore esineda ja vastupidi.\n7. Kui tihti ennast arendamas käite? Mida on välisreisid õpetanud?\nIga aasta käin vähemalt kahel välisfestivalil. Festivale valin õpetajate järgi. Kuna kõige suurem valik on Stockholmi ja Cairo festivalidel, olen ka neid eelistanud. Need on tõelised töö ja higi ja rõõmu festivalid, kus iga päev õpin vähemalt kaks uut tantsu ja külastan õhtuti mitmetunniseid kontserte. Samas olen käinud näiteks Suurbritannias Brighton Orient Festivalil vaid ühe kursuse ja ühe väga konkreetse õpetaja pärast, keda saab Euroopas väga harva näha – minu armastatud tantsijanna Orit Maftsir. Välisreisidel õpib kõike! Ja iga reis lõpeb lubadusega tagasi minna!\n8. Kas Eestis on idamaise tantsu õppimiseks ja oskuste arendamiseks piisavalt võimalusi?\nHarrastajatel on väga palju võimalusi.\n9. Kas idamaise tantsuga tegelemiseks on vaja eeldusi?\nIdamaine tants on hästi paindlik – sobib mõlemale soole, igale vanusele ja kehale. Eeldusteks võiks ikkagi olla, et tantsust mõnu tunda ja juhendajast aru saada, rütmitunnet ja koordinatsiooni.\n10. On Teil mõni soovitus alles tantsustiili õppimisega alustanud harrastajale?\nEsinemisi ei ole vaja karta. Esinemised on Sinu sõbrad. Nii sain mina näiteks väristused selgeks. Trennis ei tulnud välja, aga mitme erutava esinemise tulemusel hakkas juba trenniski ilmet võtma.\n11. Kuidas on idamaine tants muutnud Teie elu ja mõttelaadi?\nIga idamaise tantsija silmaring on väga avar, just idamaade, sealse elu ja kultuuri osas. Olen avastanud maailma, mis on nii eriline ja teistsugune ja sensuaalne. Idamaine tants teeb minust sellise inimese, kes täna olen.


Kuupäev My Pet » 5 Vaimuhaige (Aga True) Asjad tutvumine, mida pead teadma!\nSee võib olla väga huvitav, kui sa teha mõned uuringud ja teada saada, mida sa ei teadnud sellest maailma dating. Mõned faktid sa loed aitab oma põhjus, et saada maja võti või pulma kutsed, samas kui teised võivad võitlevad või isegi lihtsalt huvitav. Lõõgastuma, nautida ja on üllatunud nende viie dating faktid!\nTöökoht romanssi ei ole lihtsalt võimalus edastada Day!\nSuhted päritolu töökohal suhteid üllatavalt on väga kõrge edukuse määr ligikaudu 40% Töö hellitas lõpeb abielu, mis on üllatav selles mõttes, et seal on palju inimesi, kes ei taha elada üksteise’ taskutest niimoodi kuid samal ajal ei ole täiesti üllatav. Sa ilmselt armastan, mida te teete. Nad ilmselt ei ka nii sul on juba midagi ühist üksteist ja sul nii palju aega koos, et kui seal on atraktsioon mõlemal pool seal on hea võimalus, siis ilmselt kasvab armastus.\nTLC ja Chemistry.com statistika on varem näidanud, et naine baaris saab lööda keskmiselt kuus minutit kiiremaks, kui ta on seljas make-up. Ma arvan, et enamasti kui keegi fancies keegi ja nad on natuke edasi või jutukas nad vestelda sind niikuinii, kuid ta ütleb, et ma arvan, et see aitab. Võite varjata plekid ja tunda oma valmis võtma maailma. Kas see on see, et usaldus või asjaolu, vistrikke ei näita saab teid keda tahad on vaieldav!\nABC teatas, et kõige levinum seksuaalne fantaasia on seksida õues 57% kuigi 14% on olnud threesome ja 21% neist on mõelnud. Vähem kui viiendik ütles, et nad on petnud oma partner, kuid umbes kolmandik neist on oma fantaasiates petmine. Veidi üle poole ameeriklastest ütlevad, et nad on avatud ja arutada neid fantaasiad oma partneritega. Ma arvan, et see on suurepärane, et nii paljud on olnud avatud koos oma partneritega mida innustada neid seksuaalselt, kuid ma arvan, et ma peaks neil ilmselt hoiavad tagasi “Ma fantaseerinud petmine teile kallis.” rida!\nKolm Is Not Crowd!\nKeegi on keeruline leida üles vestlus sotsiaalne sündmus kui on kaks sõpra seistes koos ja nad on huvitatud neist. Nad ei taha muud sõber tunda loobunud oma sõbrale. Nii et kui te otsite leida seda õiget tuua kaks sõpra koos!\nNew Yorgis ja Washingtonis on enamik riigi elanikud, kes ei ole abielus. Esimene neist on 50% ja viimane on 70% nii saan üle New York ja Washington muljet! Seoses riikide kõrgema abielu protsendid on Idaho ja Utah 60% ja 59%.


Moonika Teras alustab TS Laevad teenindusjuhina « Hiiu Leht\n21.veebruar, 2020 Transport / Uudised\nAlates 16. märtsist alustab OÜ TS Laevad Hiiumaa liini teenindusjuhina tööd Moonika Teras.\nTeenindusjuhi peamisteks ülesanneteks on Rohuküla ja Heltermaa sadamate teenindusmeeskonna igapäevase töö korraldamine, juhtimine ja arendamine ning kõrge teeninduskvaliteedi tagamine, öeldakse saadetud pressiteates. Lisaks ka tihe koostöö Hiiumaa vallavalitsuse ja kogukonnaga, pakkumaks parimat parvlaevateenust.\nMoonika Terasele annab ameti üle senine Hiiumaa liini teenindusjuht Terje Kaibald, kes veebruarist asus TS Laevad kvaliteedi- ja arendusjuhi ametikohale.\nTeras, kes on pärit Kärdlast, kuid suure osa täiskasvanueast töötanud Tallinnas, ütles pressiteate vahendusel, et on juba mõnda aega tundnud soovi kolida tagasi Hiiumaale ning ühinemine TS Laevad meeskonnaga annab selleks suurepärase võimaluse.\nSildid: Moonika Teras, teenindusjuht, TS Laevad


21-aastane olümpiavõitja Klæbo lubas kulda täiega tähistada - Sport\n21-aastane olümpiavõitja Klæbo lubas kulda täiega tähistada\nJohannes KlaeboFoto: Jonathan Nackstrand, AFP\nKõigi aegade noorimaks sprindi olümpiavõitjaks kroonitud Johannes Høsflot Klæbo võib küll elukutseline sportlane olla, kuid 21-aastane lubas kulda tähistada nagu tema eakaaslased.\nKlæbo, kes on hetkel 21 aastat ja 114 päeva vana, lõi tänase võiduga rootslase Gunde Svani püstitatud vanuserekordit. Nimelt oli tema Sarajevos olümpiavõitjaks tulles 22 aastat ja 32 päeva vana.\n"Ma pole korralikult maganud mitu päeva, kuid nüüd on pingelangus ja ma saan keskenduda järgmistele võistlustele. Kindlasti tähistan ma seda võitu," ütles ta pärast võitu.\nKa noormehe Instagrami lehelt võib näha,et Klæbo leiab suusatamise kõrvalt tihti aega muudeks tegevusteks ning on Pyeongchangis kurtnud ka hommikuste treeningute üle.


E-tund „Ackermann” - Eesti Kunstimuuseum\nE-tund „Ackermann” sobib õpilastele alates 7. klassist, aga ka üliõpilastele ning kunstiajaloo huvilistele üle Eesti, kelle kodukihelkonna kirikus Christian Ackermanni loomingut leidub.\nE-tund on jagatud kolmeks suureks põhiteemaks – maailmapilt, linnaelu, kultuuripärand –, mis algavad Ackermanni tutvustava rubriigiga Tea ning jätkuvad ülesannete osaga Mõtle, Arutle, Lahenda. Kõik kolm teemat lõppevad Loo osaga, mis aitavad õpitu loominguliselt ja õpilastele sobival viisil kokku võtta, kas individuaalselt või rühmatööna.\nMaailmapildi teema selgitab kiriku ja kristliku moraali rolli varauusaegse inimese elus, annab ülevaate kirikuhoone sisustusest ning luteriusu õpetuse põhipunktidest. Linnaelu peatükk tutvustab varauusaegse Tallinna elukorraldust, linnaelanike suuremaid hirme ja muresid. Kultuuripärandi teema all tehakse tutvust õukondliku ja kodanliku barokk-kunsti erinevustega, muinsuskaitse tekke ning kultuuripärandi säilimise ja uurimise probleemidega. Iga põhiteema alapeatükk algab ajaloolise ülevaatega Christian Ackermanni elust ning jätkub mõtlemis-, arutlemis- ja lahendamisülesannetega. Kõik kolm teemat võetakse kokku loominguliste ülesannetega, millest igaüks saab valida just endale sobiva.\nKõik ülesanded on nummerdatud nii, et õpilasele saab soovi korral määrata lahendamiseks kindlad ülesanded. Enamik neist on enesekontrolli ülesanded.\nAvatud vastusega ülesannete puhul saab õpilane vastused sisestada etteantud vormil ning alla laadida. Allalaetud faili saab esitada õpetajale kokku lepitud viisil.\nKogu materjali läbimiseks tuleks varuda vähemalt 3 akadeemilist tundi, millele lisandub aeg LOO ülesannete täitmiseks.


FOTOD! Prantsuse Lütseumi abituriendid tegid sõbrapäeva kingituse Heleni koolile – Heategu | GoodNews\nAvaleht Heategevus FOTOD! Prantsuse Lütseumi abituriendid tegid sõbrapäeva kingituse Heleni koolile\nFOTOD! Prantsuse Lütseumi abituriendid tegid sõbrapäeva kingituse Heleni koolile\n13.veebruaril tegid Tallinna Prantsuse Lütseumi õpilased Tallinna Heleni Kooli õpilastele suure sõbrapäeva üllatuse.\nEelmise aasta lõpus lütseumi abiturientide Heleni, Kristini ja Marie eestvedamisel läbi viidud Jõulukohviku tulu summas 535 eurot kingiti kuulmis-, nägemis- ja kõnepuuetega lastele. Annetus anti üle koolipäeva hommikul lustaka rahvatantsu ja lõõtspillimuusika saatel, esitajateks Prantsuse Lütseumi rahvatantsurühm „Leesikad“ ja akordionist Kaarel Pogga, juhendajaks Kristiina Kapper.\n„Meie koolipere on alati avatud uutele sõpradele ning oleme tänulikud kõigi nende üle, kes meie õpilasi ja kooli märkavad, meie tegemistest hoolivad ning viipekeele ja punktkirja näol omale uue suhtlusvahendi avastavad,“ märkis Heleni Kooli direktor Ave Kalmus.\nHeleni kooliga enam kui 20 aastat seotud olnud kooli hoolekogu esimees Toomas Sepp tänab ja tunnustab samuti Tallinna Prantsuse Lütseumi noorte initsiatiivi ja algatust ja loodab, et samalaadseid üritusi tuleb veel. „Kindlasti pakuvad niisugused kohtumised üksjagu mõtlemisainet nii nendele, kes on kingituse saajate poolel, aga ilmselt veel rohkem neile, kes on andja rollis, saades seeläbi endalegi midagi, mida seletada ei ole võimalik,“ sõnas Sepp.\nTallinna Heleni Kooli õpilased omakorda kinkisid uutele sõpradele sõrmendite õppimiseks kaardid, käepaelad, sõbrapäeva maiust ning õpetasid selgeks viipekeelse sõbrapäeva tervituse „ Head sõbrapäeva“! Kaunis hetk ühendas kahe kooli õpilaste ja õpetajate südamed pikemaks, kui vaid üks helge hommikupoolik.\neelmine HEADE INIMESTE ABIL! Vähiravifond „Kingitud elu” aitab staažikat teatrimeest võitluses soolevähiga\njärgmine Pelgulinna Sünnitusmaja sai kaks hubast perepalatit


Valitud esseed (2004-2006)\nIntervjuu Rein Veidemanniga\nUrmas Espenberg on loonud modernseid, eluliselt põnevaid ja kirglikult haaravaid erootilisi meesromaane, kuid tema kirjutamisampluaa ulatub märksa kaugemale, hõlmates laia spektrit erinevatest sotsiaalsetest, kultuurialastest ja filosoofilistest probleemidest. Käesolevas kogumikus jõuab lugejate ette autori esimene näidend (tõsi, alustatud hulk aastaid tagasi ja hiljem korduvalt läbi töö tatud), mis käsitleb tagasivaateliselt sügavaid probleeme toonases nõukogude totalitaarühiskonnas, täpsemalt L.I.Breþnevi reþiimi lõpuajastul.\nNäidend kajastab ilmekalt elu ja teaduse tegemise perspektiivitust tol kentsakal ajalooetapil, mis nii mõnigi kord hiilivalt ja nostalgitsevalt, enamasti "vanade heade asjade" sildi all ikka ja jälle meie teadvusesse ning igapäevaellu tagasi pürib. Näidendi "Kestvad kiiduavaldused" teiseks põhiteemaks on sumbumine ja sellest johtuvad probleemid, mis arvatavasti ei muutu kunagi, olgu tegu Tðehhovi Taganrogi, Vonneguti Midland City või autori Emajõe Ateenaga. Þanriliselt on tegu tragikomöödiaga, seega naeruga läbi pisarate.


Reisijututuba käis postipaadiga Pranglil | Reisijutud\nReisijututuba käis postipaadiga Pranglil\nPostitas wher2go - 06.06.2005 11:05\nHommikul paksude pilvede all selgus, et pooled tulla lubanutest vaakus kehva tervisega või vihmahirmus kodus. Või oli muu mõjuv põhjus. Oht, et kõik laevale ei mahtunud möödus, oht, et laev liiga vähestega ei välju aga tekkis.\nPrangli reisipildid on, nagu ikka, pildipäevikus.\nKui sadamasse kogunesime, siis lõpuks selgus, et meid on 17. Mingil hetkel oli kahtlus, et laevale jõudis meid veel vähem, kuid raha oli kuidagimoodi kokku kogunenud 17 inimese eest. Siiamaani pole keegi võlanõuet esitanud.\nTheyr.net ennustas vahelduvalt nii vihma kui päikest ja merele minnes tundus, et nende viimane ennustus - pilved, kuid kuivalt - läheb täppi.\nSaarel jagunesime esialgu kaheks, hiljem mitmeks - teine seltskond, kes meie seltskonna kokkukuivamise tõttu kah saarele kaasa võeti, läks telgid ja õlled kaasas oma teed, meie mitmes pundis enda oma.\nFalcki patrull vaatas sadamas näod üle ja läks ka oma teed. Hiljem nägime neid mitu korda edasi-tagasi sõitmas.\nSaare kuulsaim baar Must Luuk oli lahti (kui luuk on lahti, siis on avatud, seisis reklaamtahvlil).\nEsimesed jäätised osteti sealt.\nKa kohalik pood oli lahti.\nSealt osteti vanu häid barankasid.\nTeel haakis ennast meie seltskonda pruun pikakarvaline koer, kes, nagu netis leiduvatest Prangli albumitest vaadates hiljem selgus, ongi saarele saabuvate turistide saatjaks üsna tihti.\nTeel Lääneotsa külla (kus on kirik) leidsime hulga huvitavaid ja ammuunustatud taimi õitsemas. Igal külal on saarel oma funktsioon: Kelnases sadam, Idaotsas kool ja Lääneotsas kirik.\nOtsisime ka geopeituse Augu aaret, mis jäigi leidmata.\nMõnevõrra oli tuju mõjutanud sääserünnak ja nälg, peale suurima kivi juurest aarde mitteleidmist hakkasime otsima piknikukohta. Mere ääres tegimegi väikse grillilõkke.\nSiis ühines meiega ka teise seltskonna liikmeid, kellega koos avastasime eravaldusse läinud ja aiaga piiratud veneaegse piirivalvegordoni.\nTagasiteel jäi ette veel üks kuulsamatest turismiobjektidest Eestiranna kalmistu ja mälestusmärk, siis sadas juba ohjeldamatult ja vihmas jäid üles otsimata nii raudtorn kui ka maagaasi puurauk (tegelikult uraanipuurauk) ja sõjas allakukkunud lennukimootor. Läksime hoopis Musta Luugi vabaõhubaari ja ootasime paati, väljas ladistas.\nTagasitee kulges tugevas lainetuses ja vihma tõttu all kajutis. Vaatamata vihmale sai tekk siiski peagi taas populaarseks ja kaamed näod väljusid loksutavast kinnisest ruumist.\nMida Pranglil teha ja näha?\nPõhjaotsas: Karupesa hotell, tuletorn\nKelnase küla: sadam, endine kalatehas, baar "Must Luuk", lõkke- ja telkimisplats Kelnase neemel\nIdaotsa küla: kauplus, maagaasi puuraugud poe taga, vana lennukimootor, kool (9-kl), "Eestirand" kalmistu-mälestusmärk\nLääneotsa küla: kirik, väike sadam Muuga sadama vaatega, surnuaed.\nLõunatipus: maastikukaitseala luidetega, suured rändrahnud, raudtorn, piirivalvegordon (eravalduses), kuremarjatupsud, liivarand.


Miss Raplamaa Anni Velks leidis armsama 14-aastaselt - Saatus&Saladused\nMiss Raplamaa Anni Velks leidis armsama 14-aastaselt\nMiss Raplamaa 2018 Anni Velks (20) on Veevalaja tähtkujus sündinud tõeline iludus. Seda nii sisemiselt kui välimuselt.\nAnni lõpetas hiljuti kooli ja otsib hetkel suveperioodiks tööd. Sügisel kavatseb kohusetundlik ja hooliv neiu õpingutega jätkata. Lähema paari aasta jooksul püüab ta endale ühtlasi leida ka ideaalse töökoha.\nKuidas oma kodukohta Raplat välismaalasele tutvustaksid?\nRaplat tutvustaksin ma välismaalasele kui ühte väga kokkuhoidvat ja hubast linna. Kõik eluks vajalik on olemas ja rohkemgi veel, ideaalne koht elamiseks.\nMilline oli sinu lapsepõlveunistus, kuivõrd see täitunud on?\nMinu lapsepõlveunistus oli luua suur loomade hoiukodu, kus oleks kõigil piisavalt ruumi ja neil ei oleks kurb saatus. Mingil määral on see täitunud, loomade varjupaigas vabatahtlikuks olemine ja neile hoiukodu pakkumine on juba pool võitu.\nKuidas sattusid iludusvõistlusele "Miss Raplamaa"?\nMiss Raplamaa eelvooru läksin ma suure huviga ise. Olen mitu aastat missikarussellil osalemisele mõelnud, aga just sel korral tundsin, et nüüd on õige aeg.\nMilline oli Raplamaa missivõistluse suurim kasutegur sinu jaoks?\nSuurimaks kasuteguriks on kindlasti sealt saadud teadmised. Ma sain neid kolme kuu jooksul niivõrd palju, tänu millele olen ma nüüd osavam, julgem ja kordades enesekindlam. Olen siiralt tänulik selle võimaluse eest!\nMis sinu jaoks võistlusel kõige raskemaks vooruks osutus, kus ennast vastupidiselt eriti hästi tundsid?\nFinaalüritusel ei osutunud ükski voor raskeks, kõik oli korraldajate poolt hästi korraldatud ja meie saime laval olemist täiel rinnal nautida. Kui aga valida kõige erilisem voor, siis oli selleks ilmselt õhtukleidivoor. Võimalus oli kanda imeilusat Hanna Korsari disainitud pulmakleiti ja nautida pikemalt laval olemist.\nMida ise lugesid oma eelisteks teiste kandidaatide ees, kes neist sulle eriti ohtlik konkurent tundus?\nEeliseks oli minu puhul see, et suurema osa ajast ei olnud minul kooli suhtes kohustusi ja selle võrra oli aega rohkem. Konkurentsi muidugi oli, sest nagu näha – kõik Miss Raplamaal osalejad on väga ilusad noored naised, aga olime väga kokkuhoidvad ja abistavad üksteise suhtes ning kindlasti jääme ka edaspidi suhtlema.\nKas ja mis tingimustel võtaksid edaspidigi mõnest iludusvõistlusest osa?\nMa arvan, et võtaksin uuesti taolisest üritusest osa just siis, kui tingimused oleksid Miss Raplamaa üritusega sarnased.\nMis on missi missioon? Milliseid samme nüüd Raplamaa esikaunitarina astud?\nMissi missioon on esindada Raplat erinevatel üritustel ja kindlasti võtan osa nii paljudest ettevõtmistest kui võimalik.\nSinu igapäevased ilurituaalid?\nMinu igapäevasteks ilurituaalideks on piisav uni, liikumine ja tervislik toitumine.\nKui palju raha keskmiselt kuus kulub sul enda eest hoolitsemisele?\nMa ei pea otseselt arvet selle suhtes, kui palju mul raha enda eest hoolitsemisele kulub. Arvan, et see oleneb paljustki sellest, mis kuu või periood parasjagu on.\nMilline on sinu riidekapi sisu, millised toonid riietuses domineerivad?\nMinu garderoobi sisu on üsna kirju ja riideid jagub küllaga. Olen väga suur poodleja ja ostan tihtipeale mõne uue riideeseme. Toonidest on hetkel kõige domineerivamaks heledad toonid.\nKui tihti kauplustes osturetkedel käid, mida enda jaoks põnevat viimati ostsid?\nRiideid ostan enamasti second hand poodidest või kirbuturgudelt. Leian, et see on väga hea võimalus leida ainulaadseid riideid ja mingil määral erineda teistest tänu sellele.\nViimati ostsin endale kaks uut kleiti.\nSinu meesideaal ja kas endal on juba kindel kavaler olemas?\nMinu meesideaal on tark, seltskondlik ja armastav. Jah, kindel kavaler on mul olnud juba üle kuue aasta.\nKõige pöörasem asi, mida oled mõne noormehe tähelepanu võitmiseks teinud/pidanud tegema?\nMa ei ole pidanud midagi enneolematut ega pöörast noormehe tähelepanu võitmiseks tegema. Pigem on teinud seda noormehed ise.\nOlen väga kohusetundlik, hooliv ja julge. Samas vahel olen liiga hooliv ja päeval tuntud mure ei lase ööselgi magada.\nMillega oma vaba aega sisustad, on seda piisavalt?\nVaba aega on mul piisavalt. Sisustan enamasti seda toimetades majapidamises, veetes aega pere või sõpradega, meisterdades midagi uut ja huvitavat.\nMillist raamatut viimati lugesid, sinu lemmikkirjanikud?\nViimati lugesin Nicola Yooni raamatut ‘’Mina sinu kõrval ja maailm meie vahel’’. Lemmik-kirjanikku ei ole, aga mulle väga meeldib lugeda noortele suunatud ilukirjandust.\nKui vahel tekib tuju korralikult lõbutseda, pidu panna, siis kuidas seda teed?\nKui tekib tuju lõbutseda, siis helistan sõpradele ja mõtleme midagi toredat koos välja.\nKõige tähtsam asi, mida vanemad on sulle õpetanud?\nKõige tähtsam asi, mida vanemad on mulle õpetanud - kuula oma südamehäält ja jää alati iseendaks!\nSuvi varsti käes. Millistel suveüritustel plaanid kindlasti osaleda?\nSel aastal võtan osa Atla Mõisa Pühapäevalaadast ning plaanin jaanipäeva teistmoodi tähistada, näiteks mõnel Eesti saarel koos sõpradega. Ülejäänud plaanid on veel täpsemalt planeerimata.\nMuusikalistest eelistustest. Ütlesid missikal, et Shanon on sinu suureks lemmikuks. Mis sind nende juures võlub, on sul mõni nende plaatki olemas?\nKindlat eelistust tegelikult ei ole, naudin erinevat muusikat, olenevalt meeleolust ja olukorrast, ka Shanoni muusika kuulub sinna hulka. Nende plaati mul kahjuks ei ole, aga nende juures meeldib mulle see, et nad teevad väga häid laule ja eesti keeles.\nMida arvad Eurovisiooni lauluvõistlusest ja kuidas hindad Eesti võimalusi seal seekord midagi ära teha, paremat tulemust saavutada?\nEurovisiooni lauluvõistlus on niivõrd lahe ja ühendab riike iga aastaga aina rohkem. Sellel aastal osalev Eesti laul on väga jõuline ja ilus. Usun, et võiduvõimalus on suur.\nOled öelnud, et armastad väga loomi ja käid neid vabatahtlikuna abistamas. Räägi asi natuke täpsemalt lahti.\nTõsi! Loomad on mulle kui pereliikmed. Olen mitu aastat olnud Pesaleidja hoiupaigas vabatahtlik - kassidega mänginud, neid ravinud, sealseid tubasid koristanud ja isegi hoiukoduks olnud.\nViimasel ajal olen leidnud tee ka Tallinna Loomade Varjupaika, kus koertega võimalik kõigil jalutamas käia. Soovitan kõigil anda oma panus varjupaikade heaoluks, see tunne on imeline!\nOn sul endal samuti mõni koduloom?\nMinul endal on koduloomadeks kaks koera, kaks merisiga ja üks kass.\nMulle meeldivad kõik lilled! Viimati kingiti lilli kolm päeva tagasi Miss Raplamaa võidu puhul.\nKeda eesti poliitikutest või parteidest rohkem hindad ja miks?\nMinu jaoks ei ole kindlat poliitikut või parteid, keda teistest rohkem hindaks.\nMis sulle tänapäeva Eesti ühiskonnas eriti positiivne tundub, mis taas meelehärmi valmistab?\nEriti positiivne on see, et inimesed hoiavad kokku ja teevad asju koos ning rõõmuga. Hea näide on ‘’Teeme Ära’’ talgud üle Eesti.\nKõige enam meelehärmi Eestis valmistab kütuseaktsiisi tõus, mis niigi maailmaturul kõrge hinnaga olevale kütusele märgatava lisa toob ning see toob omakorda kaasa ka paljude toodete ja teenuste kallinemise.\nKui sul antakse üheselt valida, kas minna sinu jaoks mõnele eriti põnevale kultuurisündmusele/üritusele või selle asemel lihtsalt veeta oma kallimaga kahekesi koos aega, kumma variandi valiksid?\nValiksin esimese variandi – minna mõnele eriti põnevale kultuurisündmusele. Võimalusel teeksin seda koos kallimaga.\nSina ja sport.\nMa olen elu jooksul tegelenud ratsaspordiga, kergejõustiku ja tantsimisega. Põhilisteks treeninguteks on jõusaali trenn või discgolfi mängimine.\nSinu seni kõige huvitavam välisreis?\nRaske on valida neist kõige huvitavamat, sest igas riigis on oma võlud. Aga esimesena meenus Türgi ringreis, kus külastasime erinevaid vaatamisväärsusi ning sealhulgas ka muinasjutulist Kapadookiat.\nLähema kahe-kolme aasta plaanid on veel õppida ja leida endale ideaalne töökoht.\nFernada kredit 14.09.2018 21:44\njames evans 01.08.2018 01:48\neve eve 25.05.2018 16:10\neve eve 15.05.2018 10:42


Viiruk Ingel. Punane roos\nAvaleht>MUUD>Viirukid>Viiruk Ingel. Punane roos\nViiruk "Ingel" pärineb Kristallihaldjate lemmik kunstniku Anne Stokes viirukisarjast. Roosiaroom paneb südamed avanema ja avab meid armastusele. Läbi punase roosi viirukisuitsu tunned, et ka inglid on lähedal ja saad neile esitada oma soovid...\nRoosil on toniseeriv ja meeliülendav mõju, antiseptilised ja isu reguleerivad omadused.\nPakis on 20 viirukit pikkusega 24 cm.


Nelja tärni hotellid Perugia | Hotels.com\nnelja tärni hotellid Perugia\nLinna Perugia hotellid\nnelja tärni hotellid linnas Perugia\nPerugia – populaarsemad vaatamisväärsused\nSanta Maria della Misericordia haiglaSanta Maria della Misericordia haigla on suur haigla 4,6 km kaugusel kesklinnast.\nPerugina šokolaadivabrikPerugina šokolaadivabrik on vaatamisväärsus 0,9 km kaugusel südalinnast, millega tasub kindlasti tutvuda, kui sinu järgmine sihtkoht on San Sisto. Kui Perugina šokolaadivabrik sind külmaks ei jäta, siis on samas lähedal asuv Citta della Domenica teemapark sinu jaoks nagu loodud.\nPiazza IV Novembre (väljak)Fotodele jäädvustamiseks sobib hästi Piazza IV Novembre (väljak) (asukoht – Vanalinn). Kultuurisõpru paeluvad ümbruskonnas kindlasti katedraal, kirikud ja muuseumid. Perugia on tuntud teistegi vaatamisväärsuste poolest nagu näiteks Assisi Püha Franciscuse basiilika.\nMatteotti väljakKohalikest monumentidest väärib vaatamist Matteotti väljak (asukoht – Vanalinn). Kultuurisõpru paeluvad ümbruskonnas kindlasti kirikud, muuseumid ja katedraal. Perugia avaldab muljet mitme teisegi vaatamisväärsusega nagu Piazza IV Novembre (väljak) ja Assisi Püha Franciscuse basiilika.\nCitta della Domenica teemaparkAdrenaliinisõltlastele sobib hästi 3,8 km kesklinnast eemal asuv Citta della Domenica teemapark. Kui Citta della Domenica teemapark sind külmaks ei jäta, siis on samas lähedal asuv Perugina šokolaadivabrik sinu jaoks nagu loodud.\nCastello di RamazzanoKohalikest monumentidest väärib vaatamist kesklinnapiirkonnas asuv Castello di Ramazzano. Avastamist ootavad ka ümbruskonna kirikud ja katedraal, mis vääriksid tervet omaette peatükki. Ramazzano avaldab muljet mitme teisegi vaatamisväärsusega nagu Piazza IV Novembre (väljak) ja Assisi Püha Franciscuse basiilika.\nKuidas leida õige 4 tärni hotell Perugia\nHetkel on sihtkohas Perugia kõige enam broneeritud 4 tärni hotell Locanda della Posta Boutique Hotel.\nKui teid huvitab Perugia ja sealne parim majutus, aitavad teid kümned reisisõprade kirjutatud hotelliarvustused. Lisaks leiate meie saidilt TripAdvisori ja Expedia arvustused. 4 tärni hotellid asukohaga Perugia on hetkel teeninud keskmise hinde 4,3. Reisi lõppedes pange oma muljed kirja ja saatke meile hotelli kohta arvustus. Meie kliendiprogramm Hotels.com™ Rewards võimaldab teenida iga 10 programmis osalevates hotellides peatutud öö eest ühe öö tasuta*.


Erakonnad vaagisid Arvamusfestivalil Keskerakonna pensionitõusu ideed - Kesknädal\nPaide arvamusfestivalil Keskerakonna alal osalenud erakondade esindajad arutlesid täna teemal „Kas päästame eakad vaesusriskist?“. Kuigi kõik erakonnad tõdesid, et pensionitõusu on vaja, on ainult keskerakond valmis pensione tõstma erakorraliselt.\nEndine sotsiaalminister Jaak Aab ütles, et kiire majandusareng, keskmise palga tõus, kallinev toidukorv on viinud pensionid olukorda, kus tavalise iga-aastase indekseerimisega enam ülejäänud ühiskonnale järele ei jõua. Ta sõnas, et erakorraline pensionitõus on möödapääsmatu ning riigil tuleb selleks rahalised võimalused leida. „Möödunud aastal elas suhtelises vaesuses 21,1 protsenti Eesti rahvastikust, kellest suure osa moodustasid eakad. Sellises olukorras ei saa probleemi enam eitada ning tuleb astuda konkreetseid samme pensionide erakorraliseks tõstmiseks. Küsimus pole võimalustes, vaid prioriteetides.“\nEndine minister lisas, et Keskerakond on seadnud eesmärgiks tõsta 2020. aasta 1. aprillil pensioni erakorraliselt 100 eurot, millest 30 eurot moodustaks indekseering. Samuti tõi Aab välja, et Reformierakonna idee anda kõigile 500 eurot tulumaksuvaba miinimum läheb riigile maksma samas suurusjärgus kui erakorraline pensionitõus.\nAabi sõnul on pensionite väljamaksed Eestis kuus protsenti SKP-st, kuid keskmistes Euroopa Liidu riikides on see 10 protsenti ning rikkamates 12-13 protsenti. Sotsiaalkaitseminister Kaia Iva ütles, et eakate pension on vaesusriski piiri juures. „Samas on absoluutses vaesuses elavate eakate hulk aastatega vähenenud,“ märkis Iva. Reformierakonna liige Keit Pentus-Rosimannus ütles, et töötavate pensionäride maksustamine ei ole mõistlik plaan ning see tuleks ära muuta. Samas tõdes Pentus-Rosimannus, et pensionid vajavad tõstmist pikaajaliselt ja püsivalt.\nAab ütles, et pensionäre on ligikaudu 400 000, kellest 2000 maksavad töötavate pensionäridena tulumaksu. „Töötavate pensionäride maksustamine tuleks ümber vaadata,“ märkis Aab.\nRiigikogu sotsiaalkomisjoni esimees Helmen Kütt ütles, et erinevad valitsused on proovinud anda oma parima, kuid riik on jäänud eakatele võlgu. „Materiaalne vaesus toob kaasa kultuurilise vaimse, sotsiaalse ja muu vaesuse,“ märkis ta. „Võtame ühise vastutuse, et maailmavaatest olenemata lahendada probleem.“\nMonika Haukanõmm Vabaerakonnast ütles, et eakate heaolu ei koosne üksnes majanduslikust toimetulekust. „Eakatele peaksid olema kättesaadavamad sotsiaalseid teenuseid ja pääsema arsti juurde,“ märkis ta.\nKeskerakonna korraldatud debatil osalesid: Kaia Iva (sotsiaalkaitseminister, Isamaa), Helmen Kütt (Riigikogu sotsiaalkomisjoni esimees, SDE), Monika Haukanõmm (Riigikogu sotsiaalkomisjoni aseesimees, Vabaerakond), Katrin Höövelson (Euroopa Komisjoni Eesti esinduse majandusnõunik), Keit Pentus-Rosimannus (Riigikogu liige, Reformierakond).\nArutelu juhtis endine sotsiaalminister Jaak Aab.\nselline tühi jahumine, kui seda oleks kohe võimalik ellu viia nii, et abirahadeks eraldada 40% eelarvest. Abirahad tuleb jaotada eri kihiti lastele, vanuritele ja santidele. Minu arvestuse järgi saaks vanur järgmisest aastast 600€ kuus, samuti õppiv noor (18…24) ja sant täiselatisraha.\nAga luulutada on ohutum, sest siis saab rahva raha kantida ja altkäemakse jagada, sest puudub kindel süsteem.\nMIKS ??? SEDA SIIS EI TEHTA ???\nTEHTUD POLE ???\nJama ajate\t3 aastat ago\nMida jamate? Korb tuli võimule ja hõiskas koheselt+100 rutsi kohe penskareile!\nMida kuradit nüüd veel vaja arutleda?\nMakske ära ja siis valime teid. Ei maksa, valime Ekre pätid.\nIgas veekaevus\t3 aastat ago\non samapalju raha kui pangas :\nasotsiaal Arkasa\t3 aastat ago\n100 euriga ei paranda kindlasti mitte nende vanadus pensionäride elu, kes kõige vaesemad. ja üksikud.\nNad elavad isegi toimetuleku suurusest summast nagunii = 140 eur. See on peale kommunaalide ja renoveerimiskulude maksmist. Nii esimesed kui viimased võivad olla kuni 150 euri kommun.+ 150 renoveer KÜ.\nKõige vähem 100 euri kommun. ja 50 eur renoveer.( seda ka vaid juhul kui KÜ on kogunud remondifondi, kui nüüd moodustati, siis pole kogunud ja kuna majades võib sissetulekute vahe korteriti olla 20 kordne, soovivad rikkamad ikka jube suuri ja rumalaid remonte. Kui nad veel korraga või suurte osadena maksavad, siis omavalitsus renoveer. kulusid ei korva. Korvab nagunii vaid normipinna ulatuses. Inimene võis osta suurema pinna, kuna see oli odavam. Kui jääd võlgu nende tahtmistele, tuleb 3 kuu jooksul eluase müüa või kohtusse pöörduda. Lõbu ja lusti laialt üksikutel 300 + eurolistel vanainimestel., kes ILMSELGELT MAKSTA EGA NII KIIRESTI MÜÜA EI SUUDA. MIS OLI ETTE TEADA KUI SEADUST TEHTI. Saavad kohtuskäimist kui vaheldust ja meelelahutust. Tea kelle tervis vastu peab ?\nKui puudu jääb 140 eurost, mis peab jääma elamiseks (tegelt minu teada antakse kätte toimetuleku piir 90.-eur) kannab kulud omavalitsus. Kuid nagu eelpool kirjas vaid TEATUD SUMMA ULATUSES (kui teised maksavad korraga kogu summa või suurte osadena või renov.kuluks 150 euri näit. nagu mõnel pool, siis omavalits. ei maksa ja üle normipinna ka mitte.\nEla siis surmani 140 st või 90 eurist.Pikk see vanainimese eluke ikka on ?\nLugesin kuulutust, kus Soome trepikoja koristaja saab 13 euri tunnis = 2400 euri kuus. Ta 2 päeva palk siis kui meie vaesema staaziga vanaduspensionäri pension !\nEUROOPAS OLEME ?


ISO 10003 nüüd eesti keeles - TJO Konsultatsioonid\nAlates novembrist on ka ISO 10000 “triloogia” viimane standard eesti keeles kättesaadav. Tegemist on standardiga, mis annab juhised vaidluste lahendamise protsessi loomiseks juhtudel, kui organisatsioon ei ole ise suutnud kaebusi lahendada.\nKõik standardid on eesti keelde tõlgitud TJO Konsultatsioonid poolt. Loomulikult oleme valmis pakkuma soovi korral ka teemadega seonduvaid nõuandeid või koolitusi. Kui teil on selle vastu huvi, siis palun andke meile sellest teada.


La Bomba tõmbab pronksimatšiga koondisekarjäärile joone alla - Sport\nLa Bomba tõmbab pronksimatšiga koondisekarjäärile joone alla\nHispaania korvpallilegend Juan Carlos Navarro teatas, et homne EM-i pronksimäng Venemaa vastu jääb tema viimaseks koondisematšiks.\nNavarro mõju Hispaania koondisel on olnud tohutu. Pole ilmselt liialdus väita, et 37-aastane "La Bomba" on eelmisel kümnendil alanud Hispaania korvpalli renessansi võrdkuju.\nMehe auhinnakalpis on kullad noorte EM-ilt ja MM-ilt, kaks kulda täiskasvanute EM-ilt, kaks olümpiahõbedat, üks -pronks ning MM-i kuld, lisaks veel kaks EM-i hõbedat ja üks pronks. Koondisesärki on ta kandnud alates 2000. aasta Sydney olümpiamängudest.\nVaata, kuidas Navarro koondisekarjääri lõpetamisest teatas!\nAdiós  #Capi7án...\nNavarro anuncia su despedida de la #SelMAS  Ésta siempre será tu #LaFamilia #SomosEquipo pic.twitter.com/DBvJgJl9kt\n— SeBaloncesto - FEB (@baloncestofeb) September 16, 2017\nBoban Marjanovic: keegi ei pidanud Serbiat suurfavoriidiks, see annab meile lisamotivatsiooni\nHispaania tegi põnevas pronksimängus Navarrole lahkumiskingituse\n2017 korvpalli EM


Kuidas Firefox endale nime sai - Äripäev\nKuidas Firefox endale nime sai\nMozilla Firefox on Internet Exploreri järel\npopulaarsuselt teine veebibrauser maailmas – seda kasutab ligi 20 protsenti\nkõigist internetikasutajatest. Kuidas aga sai brauseri nimeks Firefox, mis on\ninglise keeles väikese panda (Ailurus fulgens) paralleelnimi ning\ntähendab sõna-sõnalt eesti keeles tulirebast?\nMozilla brauseriloojad avastasid, et tootele nime valimine on tunduvalt keerulisem, kui esmapilgul tunduda võiks. Tänapäeval on raske leida head ja meeldejäävat nime, mis poleks juba kasutusel. Projekt on pidanud mitu korda nime vahetama. Lõpuks jõuti otsingutega välja Firefoxi juurde.\nAlgselt oli brauseri nimi Phoenix, kuid selle vastu tõstis protesti ettevõte Phoenix Technologies. Asendusnimi Firebird ei sobinud jälle samanimelisele tasuta andmebaaside tarkvara projektile. Vastuseks pakkus Mozilla välja, et brauseri nimi võiks olla Mozilla Firebird, et vältida andmebaaside tarkvaraga segiajamist. Surve nime vahetamiseks aga jätkus ning 2004. aasta 9. veebruaril oldi sunnitud läbi viima veel üks asendus: Mozilla Firebird nimetati ümber Mozilla Firefox’iks. Sageli piirdutakse vaid nimega Firefox.\nNime valikut põhjendab ettevõte järgmiselt: see sarnaneb Firebird’ile, seda on lihtne meelde jätta, see kõlab hästi, see on ainulaadne, see meeldib meile ning mis kõige parem – me ei suutnud leida ühtegi teist projekti või ettevõtet, mis sama nime kannaks.\nKuidas Blackberry endale nime sai 11


Vastukaja: koostööprotokoll RMKga poleks tselluloositehase rajamise lubatäht - Tänane leht\nNafta hind langes, aga kütus Eesti tanklates on ikka sama kallis (14) Välismaa\nVastukaja: koostööprotokoll RMKga poleks tselluloositehase rajamise lubatäht\nAndres Talijärv keskkonnaministeeriumi kantsler, RMK nõukogu esimees\n12. veebruar 2018, 19:00 2 min lugemist\nRMK nõukogu esimees Andres Talijärv. FOTO: Priit Simson\nAjakirjanik Andrus Karnau kirjeldas 9. veebruari Postimehes Riigimetsa Majandamise Keskuse (RMK) ja Est-Fori kavandatava tselluloositehase koostööprotokolli ekslikult kui mingit erilist poliitilist lubatähte, millega valitsus annab Est-Forile õiguse tehas rajada. Tegelikult on asjad nii, et Est-Foril pole plaanitava koostööprotokolliga midagi peale hakata, kui ta tehase rajamiseks luba ei saa.\nLoa saamine või mitte saamine sõltub aga väga mitme tasandi otsustest – alates keskkonnamõjude hindamisest, mille peab heaks kiitma keskkonnaamet, ning lõpetades ehitusloaga, mille andmine on kohaliku omavalitsuse pädevus. Valitsus tehase rajamist või rajamata jätmist ei otsusta.\nKavandatav koostööprotokoll pole seega mingi poliitiline dokument, vaid RMK tegevjuhtkonna tasemel sõlmitav töödokument, mis käsitleb puidu võimalikku ostmist ja müümist, mitte ühegi tehase rajamist. Est-For võib tahta mida iganes ja sõlmida puidu ostmiseks tarnijatega mistahes kokkuleppeid, aga kui tehase mõju keskkonnale on negatiivne, siis seda lihtsalt ei tule.\nNii suure investeeringu tegemine eeldab, et kõik keskkonnariskid on maandatud: nii otsene mõju veekogudele ja õhule kui ka kaudne mõju metsale. Tehase strateegilise keskkonnamõju hinnangu koostamist pole veel alustatudki ja seepärast pole praegu võimalik ka öelda, milliseks võivad kujuneda selle tulemused.\nKindel on aga see, et metsa raiutakse Eestis ka edaspidi ainult nii palju, kui mets seda võimaldab ja riigikogus heaks kiidetud metsanduse arengukava lubab, mitte nii palju, kui tööstusel tarvis läheb. Selle tagamiseks on meil olemas nii kodumaised normid kui ka rahvusvahelised metsade sertifitseerimise skeemid (FSC, PEFC).\nSamuti pole õige väita, et RMK teeb koostööprotokolliga Est-Forile erandi või kohtleb Est-Fori kuidagi eriliselt. Samasugused pikaajalised kokkulepped on kättesaadavad ka kõigile teistele metsaostjatele, kes Eestis puitu töötlevad. RMK-l on puiduostjatega üle saja lepingu, millest osa on ka samas suurusjärgus nagu Est-Foriga kavandatav koostööprotokoll. Näiteks Graanul Investiga on RMK-l lepinguid kokku ligi 400 000 tihumeetri puidu müügiks, samuti on RMK-l pikaajalised lepingud Toftani saeveskiga.\nRMK rakendab ka Est-Fori suhtes oma tavalist korda: enne uue lepingu sõlmimist avaldab RMK kõigepealt müügiteate ja see, kes pakub parimat hinna, saab kauba endale. Seega garanteeriks koostööprotokoll Est-Forile soovitud koguse puitu üksnes juhul, kui ta pakub selle eest parimat hinda.\nPikaajalised lepingud pole metsanduses vajalikud mitte ainult puidu ostjatele, vaid on igati ka RMK huvides. Puit ei ole laokaup ja riigimetsas ei varuta ühtki tihumeetrit puitu enne, kui pole selge, kes selle ära ostab.\nMetsa majandamise käigus tekkiva suure puidukoguse turustamine nõuab põhjalikku eeltööd. Kõigepealt selgitatakse metsade inventeerimise käigus välja, kus lähema kümne aasta jooksul raieid tegema peab ja teha saab. Seejärel palgatakse metsa ülestöötajad, hangitakse transport ja leitakse kaubale ostja. Kõik selle keerulise ahela lülid on huvitatud, et nad saaksid oma tööd pikaajaliste lepingutega mingil määral ette planeerida, sest kõik need tööd nõuavad investeeringuid. Kui keegi liisib endale harvesteri või metsaveoauto, siis peab ta teadma, kui pikaks ajaks tööd jätkub.\nRMK ja Est-Fori kavandatav kavatsuste protokoll ei ole teisi puiduostjaid diskrimineeriv ja Est-Forile erandlikke tingimusi loov kokkulepe ega ka mitte poliitiline lubatäht tehase rajamiseks.


Trenque Lauquen, provincia de Buenos Aires suunakood on 02392. FFiktiivse telefoninumbri 9751936 ja suunakoodi 02392 jaoks tuleb valida number 02392 9751936. Trenque Lauquen, provincia de Buenos Aires asub Argentina.\nSuunakoodi prefiks seob abonendi telefoninumbri kindla asukohaga. Lisaks suunakoodile on olemas ka muud tüüpi prefiksid: Rahvusvahelised riikide eesliited, mobiiliteenuse pakkujate eesliited ja mitmesuguste teenuste eesliited. Neid kombineeritakse mitmetel otstarvetel. Kui helistatakse ühest riigist teise ja kõne vastuvõtjal on lauatelefon, siis ühendatakse riigi eesliide suunanumbri ja abonendi numbriga. Fiktiivse telefoninumbri 9751936, suunakoodi 02392 (Trenque Lauquen, provincia de Buenos Aires) ja Riigi suunakood 0054 jaoks tuleb valida number 0054 2392 9751936. Kui helistatakse mobiilsideseadmesse, ühendatakse Riigi suunakood mobiiliteenuse pakkuja eesliite ja abonendi numbriga. Kui helistatakse samas riigis asuvale abonendile, saab selle riigi koodi välja jätta. Riigisiseste kõnede korral ühelt lauatelefonilt teisele võib paljudes riikides suunakoodi ära jätta, kui mõlemal abonendil on sama suunanumber. Riikides, kus tellijatel on pärast teise asukohta või linna kolimist võimalik säilitada sama telefoninumber, tuleb loomulikult valida ka suunakood - antud juhul 02392.\nKui te ei asu Argentina ja soovite helistada inimesele Trenque Lauquen, provincia de Buenos Aires, peate lisaks suunakoodile lisama ka Riigi suunakood. Argentina Riigi suunakood on +54 (0054), seega kui olete Eesti ja soovite helistada inimesele Trenque Lauquen, provincia de Buenos Aires, peate selle inimese telefoninumbri ette lisama eesliite +54 2392. Sellisel juhul jäetakse välja suunanumbri ees olev null. Fiktiivse telefoninumbri 9751936, suunakoodi 02392 (Trenque Lauquen, provincia de Buenos Aires) ja Riigi suunakood 0054 jaoks tuleb valida number 0054 2392 9751936.


Põletav häbitunne | Millest häbi tekib ja kuidas sellega toime tulla? - Alkeemia\nKõige võimsam emotsionaalne takistus mehe jaoks on häbiFoto: depositphotos.com\n"Häbi on tõenäoliselt meie kõige varjatum ja vääriti mõistetum emotsioon. Häbi on teatud määral kasulik - see aktiveerib meie südametunnistuse ja kahetsusvõime. Aga liigne häbi on ebaterve või isegi kahjulik, sest see trambib meid maha ja tembeldab meile külge sõnumi, et oleme vigased, ning halvustab meid selle eest, et me mingile tasemele ei küündinud," kirjutab raamatus "Mina olen mees" Robert Augustus Masters.\nWillima on oma abikaasa peale tulivihane. Tema naine oli äsja avaldanud kahtlust - sealjuures sugugi mitte ebasõbralikult - selle suhtes, kuidas mees on toime tulnud ühe nende hiljutise maksuprobleemiga. Mehe viha on ülepaisutatud ja ta teab seda isegi, aga ta tunneb selleks õigustust. Kui naine temast eemale põrkub, vihastub mees veelgi enam ja nõuab, et naine talle "vastu tuleks". Paraku ta ei mõista, et selles olukorras on tema viha üksnes teisejärguline, sest peamiseks emotsiooniks on häbi. Teda noomiti poisina sageli selle eest, et ta polnud küllalt teovõimeline, seega on abikaasa kahtlused tema teovõime kohta üles äratanud vanad haavad neist kordadest, mil teda häbistati selle eest, et ta asjadega paremini toime ei tulnud. Ja see häbi on väga kiiresti muundunud vihaks - ja see omakorda vaenulikkuseks -, ilma et mees endale seda emotsioonide muutust oleks teadvustanud. Ta pole veel aru saanud, et tema vaenulikkus on vaid automaatne reaktsioon häbi vältimiseks või sellest ümber saamiseks.\nNõuandeid meestele: kuidas luua täiuslikku intiimset suhet? 15.03.2017\nHäbi on tõenäoliselt meie kõige varjatum ja vääriti mõistetum emotsioon. Lisaks on see kõige tõenäolisem põhjus, mis motiveerib mehi eemale hoiduma vajalikust abist - mille vajamist neil on esmalt vaja tunnistada -, mis võib ulatuda psühhoteraapiast kuni sõltuvusega tegelevate programmideni. Häbi põhjustab ka paanikahoogusid, nagu ka ülemäärast soovi ületada teiste ootusi või survet mehistuda. Häbi on tähtsaks varjatud teguriks sagedamini, kui võib arvata.\nTähtis on tunda oma häbi piisavalt hästi selleks, et püsida hetkes, kui häbi peaks esile kerkima, selle asemel et lasta häbil moonduda - nagu seda sageli juhtub - vaenulikkuseks või emotsionaalseks kaugenemiseks. Suur osa meie agressiivsusest ja suhetest eemaldumisest ongi põhjustatud lihtsalt häbi oskamatust käsitlusest - see on meie viis häbi vältimiseks, et me ei peaks ise seda emotsiooni tundma.\nAsja mõte pole häbist täielikult vabaneda - see oleks võimatu-, vaid luua häbiga piisavalt lähedane suhe selleks, et sõltumata häbi ulatusest ei suudaks see sind hävitada või sinu tegemisi suunata.\nHäbiga toimetulek - alandamisest alandlikkuseni\nKõige võimsam emotsionaalne takistus mehe jaoks on häbi. Lisaks on see tõenäoliselt ka kõige peidetum, tähelepanuta jäetum ja unarusse vajunum emotsioon meeste seas (nagu ka psühhoteraapias tervikuna). Teised haavatavusega seotud emotsioonid nagu kurbus ja hingevalu võivad küll paljude meeste jaoks olla raskesti ligipääsetavad ning meestel võib olla raskusi nende emotsioonide väljendamisega, aga vastumeelsus nende emotsioonide suhtes ei ole tavaliselt sama tugev kui vastumeelsus häbi suhtes. "Ole meheks!" või "Käitu nagu mees!" on vaid kaks näidet paljudest häbistavatest noomitustest, mis meeste pihta suunatakse, olgu siis otseselt või kaudselt.\nNagu eelpool mainitud, võib häbi sageli kiiresti muunduda vaenulikkuse mitmeks eri vormiks - suunatuna kas siis iseenda või teiste vastu - või siis hoopis tuimuseks, emotsionaalseks väljalülitumiseks, mis peaks nagu olema "lahenduseks" meie kogetud häbile või vähemasti aitama tähelepanu sellelt häbitundelt eemale juhtida. (Näide: naine ütleb oma abikaasale, et viimane käituks mehelikumalt; tema aga vastab häbi tundes vaenulikult: "Jäta näägutamine!" või ei reageeri üldse, tõrjudes nõnda naise endast veelgi kaugemale.)\nKõigele lisaks on asi tavaliselt nii, et kui häbi üldse märgatakse või selle kohta märkus tehakse, seostatakse sellega ühtlasi palju negatiivseid varjundeid, nagu tegemist oleks mingi emotsiooniga, mida me tunda ei tohiks. Tunneme häbi tundmise pärast tohutut häbi! Häbi võib olla hävitav, halvav või mürgine - ning sageli seda emotsiooni vaid sellisena nähaksegi. Kuid nagu varsti selgub, on olemas ka tervislik häbitunne, mis on hädavajalik meie küpseks saamiseks.\nEsmalt küsime, mis häbi õigupoolest on? Häbi on see valulikult eneseteadlik tunne, et meie käitumine - või meie ise - on osutunud puudulikuks, mille vahetu tagajärg on meie tegutsemise täielik seiskumine, seda nii heas kui halvas kontekstis. Häbi keskne osa on avaliku hukkamõistu tunnetus, isegi kui meie ainsaks publikuks on meie enda sisemine kriitik. Häbi võib olla suhteliselt tasane, aga see võib olla ka valulikult ebameeldiv ning sellega võib kaasas käia teiste lugupidamise ja prestiiži vaieldamatu kaotus, mis võib mehele mõjuda väga alandavalt, sest laseb tal teiste silmis paista kohutavalt pisikesena.\nKui häbi meis esile kerkib, siis me mitte üksnes ei vaju norgu, vaid kahaneme. Mida rohkem häbi esile kerkib, seda rohkem me tavaliselt kahaneme, otsekui püüaksime ise muutuda võimalikult väikeseks ja teha end võimalikult raskesti nähtavaks, nii et meie kriitiline vaatajaskond - kas siis väljaspool või meie sees - kergesti meid ei märkaks. Kuid selline kahanemine - selline lömitav põgenemine - on vastupidine meie tahtmisele astuda julgelt edasi mehena, muutuda nähtavamaks, võtta enda alla suur ala ja oma lipp maasse lüüa, ennast maksma panna. Pole ka ime, et tahame oma häbi eest võimalikult ruttu põgeneda! Kui me niimoodi end kahandame, siis põgeneme ühtlasi oma väe eest ning laseme enda tegusid juhtida hirmul häbisse sattumise ees - välja arvatud juhul, kui oskuslikult oma häbile vastu seisame, mis saab alguse sellega, kui õpime vahet tegema tervel ja ebatervel häbil. Mida rohkem me oma häbi kohta teame, seda tõenäolisemalt suudamesellega edukalt toime tulla.\nHäbi olemasolu nähtavad märgid\n- Me tunneme näol õhetust ja kaotame oma kindla hoiaku, selge mõtlemine muutub raskeks, võib-olla läheb ka keel sõlme. Mõtted lähevad ruttu ähmaseks ja sageli osutub meie jaoks võimatuks vajalikke sõnu meelde tuletada.\n- Meie sisemine kriitik külvab meid sõimuga üle ja me kuulame teda jäägitult.\n- Me lööme pilgu maha ega taha üles vaadata, sest tunneme täielikku pelgust silmsideme hoidmise ees.\n- Keegi kahtleb meie võimetes ja me tõmbume sellest inimesest ruttu eemale või muutume tema vastu vaenulikuks.\n- Me ei küündi selle mõõdupuuni, mille on meie jaoks seadnud keegi teine või me ise, ning tunneme seetõttu oma väe ja esinduslikkuse suurt kadu, vajudes sisimas kössi ja hakates kahanema.\n- Me muutume kaitsvaks, olgugi et meid tegelikult ei rünnata.\n- Me käitume liialdatult uhkelt.\n- Me nuhtleme end asjata.\n- Me pole väsinud, aga siiski laseme õlad longu, nagu olekskeegi meile päikesepõimikusse virutanud. Meie allavajunud õlgades puudub igasugune jõud.\nLiiga paljude meeste jaoks takistab avastamata häbi neil leidmast teed haavatavuse, empaatia ja lähisuhete juurde, sest häbi kõrgub nende ees barjääri või tammina, mis tuleb esmalt valgustada ja läbida, enne kui oma võimeid saab märgatavalt ära kasutada. Seetõttu ongi häbi meist paljude jaoks see kõige hirmsam peletis - me mõistagi kardame häbi, aga see ei tähenda, et peaksime sellest eemale hoidma. Häbi võib küll olla üüratu, võib meid lömitama panna, võib oma ebasõbraliku pilguga meie näole punetuse tuua, võib näiliselt meid oma varju jätta, aga see kõik on vaid väline, nagu teab meis peituv sõdalane.\nHäbi terve ja ebaterve väljendumine\nHäbi on lihtne maha teha, nagu see poleks midagi enamat kui mingi negatiivne või ebasoovitav olek - midagi sellist, mis tuleks hukka mõista või kõrvaldada. Kuid ebaterve häbi - mida selle äärmuslikul kujul teatakse ka kui mürgist häbi - ei ole mingi loomupärane emotsioon, vaid pigem midagi sellist, mida häbiga koos tehakse, midagi alavääristavat. Selleks et häbi arukalt ära kasutada, on tähtis õppida eristama selle terveid ja ebaterveid väljendusviise:\n- Terve häbi on suunatud mingi kindla tegevuse pihta, aga ebaterve häbi on suunatud selle tegevuse tegija pihta. (Kui ma olen näiteks murdnud sinuga sõlmitud kokkulepet, võid sa kritiseerida minu tegu, ilma et seal juures mind alandaksid, ning seeläbi ehk minus süümepiinu tekitada. Teisalt võid sa hoopis mind tehtu eest alandada, mind jõuliselt maha teha, seeläbi esile kutsudes mitte süümepiinu, vaid tahet sinust võimalikult kaugele pääseda.)\n- Terve häbi käib meie südametunnistuse pihta, samas kui ebaterve häbi sihtmärgiks on meie sisemine kriitik (mis sageli püüab esineda südametunnistuse maski all).\n- Terve häbiga kaasnevad süümepiinad ja teatud määral ka soov otsida lepitust tehtud kahju eest, aga ebaterve häbiga seda ei kaasne.\n- Terve häbi sunnib meid tegudele, samas kui ebaterve häbi meid halvab. (Terve häbi puhul tunneme vajadust olukorda parandada; kuid ebaterve häbi puhul on meil kombeks tarretuda, muutes end peaaegu võimetuks ette võtma tegutsemiseks vajalikke samme.)\n- Terve häbi avab meie südame - pärast algselt selle sulgemist-, aga ebaterve häbi sulgeb südame ja hoiab selle suletuna.\n- Terve häbi võimaldab meil kaasa tunda inimesele, kellele oleme haiget teinud, aga ebaterve häbi seda ei tee, sest me kulutame kogu oma energia enese nuhtlemisele või süüdistamisele.\n- Terve häbi tähendab alandlikkust, ebaterve häbi aga tähendabalandamist.\n- Terve häbi võib kaastundega koos eksisteerida, aga ebaterve häbi seda teha ei või, sest meie empaatia on sel puhul tõkestatud - ja ilma empaatiata pole ka kaastunnet.\nOma häbiga paremini tutvumine\nPaljud mehed näevad kõvasti vaeva ja korraldavad oma elu nõnda, et vähendada võimalust igasuguse häbi ilmnemiseks - või siis muudavad end häbi suhtes võimalikult tundetuks - otsekui häbi ei tähendaks nende jaoks midagi enamat kui ebaõnnestumist. See hirmuäratavalt ebamugav ja murettekitav häbitunne on üheaegselt märk selle emotsiooni väest ja meie tugevast tungist häbi eest põgeneda. Ma räägin "väest" selles mõttes, kui suurt mõju võib häbi meie elule avaldada. Seda näiteks siis, kui pöördume kõrvale meid tõeliselt huvitanud teelt, sest uskusime kellegi teise öeldut, mille kohaselt polnud me sellel teel kõndimiseks piisavalt head või oleksime pidanud minema mingile "paremale" teele.\nMida rohkem meie enesehinnang on seotud meie võimekusega või kujutletava võimekusega, seda hävitavamalt mõjub meile häbi, ükskõik kas see häbi tuleb meilt endalt või teistelt. Mida rohkem me oleme kiindunud endast vankumatu mulje jätmisele või kõigutamatuna paistmisele, seda rohkem häbi meid ähvardab - mitte et häbi peaks alati meilt jalad alt lööma, aga mürgisel kujul (kui see on suunatud meie olemuse pihta) see just nii teebki. Seega on ülitähtis, et õpiksime väga põhjalikult tundma oma häbi ja oma varasemaid kogemusi häbiga, tunnistades endale, et meil pole võimalik häbist vabaneda - samuti nagu pole võimalik vabaneda ühestki emotsioonist -, kuid me võime muuta oma suhet häbiga.\nÜks esimesi asju, mida teen aidates kedagi, kes on emotsionaalselt endasse sulgunud, on aidata tal - teda sealjuures mitte häbistades - õppida tundma tema häbi ning tema suhet ja kogemusi oma häbiga. Me käsitleme üheskoos tema häbi, mis tal esineb selle tervendamistöö suhtes. Pole üllatav, et selline häbi on tihedalt seotud arvamusega, et mees oleks nagu puudulik, saamatu või "ebamehelik", sest on tulnud abi otsima psühhoteraapiast või nõustamisest. Tema jaoks ei pruugi abi palumine, nagu ka suhetes või isiklikus elus esinevate puudujääkide tunnistamine tunduda sugugi mehelik või kiiduväärne.\nJa alanduse koefitsient "emotsionaalseks kokkuvarisemiseks" võib olla väga kõrge, sõltumata sellest, kui suur on sellele järgneva võimaliku läbimurde potentsiaal. Sellise kokkuvarisemise hirm esineb meestel terapeutilises kontekstis tavaliselt sagedamini kui naistel. Oma kogemusest lähtuvalt rääkides kulus mul endal päris kaua aega, enne kui lõpetasin silmatikkuvate pisarate tõrjumise iga kord, kui tundsin suurt häbi kellegi teise ees "nõrkuse näitamise" või "enesevalitsemise kaotamise" pärast. Mõelge näiteks sellele, kuidas suhtutakse valjult nutvasse poissi ja kuidas teda koheldakse võrreldes valjult nutva tüdrukuga. Tavaliselt nähakse poisi emotsionaalset kokkuvarisemist kui midagi pahakspandavat. See erinevus on veelgi märgatavam täiskasvanute puhul. Meie kui mehed saame tavaliselt rohkem kiita selle eest, kui emotsioone vaos hoiame (tavaliselt mõeldakse selle all enesevalitsuse säilitamist) ega lase oma välisel turvisel mõraneda. Me ei tohiks unustada, et relvade langetamine ei muuda meid veel tingimata abituks.\nSeda häbitunnet, mida paljud mehed kogevad seoses psühhoteraapiaga - ning sellest teiste teavitamisega -, tuleks ravialaselt käsitleda esimesel võimalusel. Kui sellega viivitada või see üldse mainimata jätta, jääb raviprotsess tõenäoliselt vaid pinnapealseks ja liialt kognitiivseks, kaugele igasugusest haavatavusest ja tervendavast "lugupidamise kaotusest", mis on tavaliselt eduka psühhoteraapia osa. (Kui alustad protsessi sellega, et jagad oma häbitundeid mõne kaaslase või ustava sõbraga, võib see muuta psühhoteraapia alguse vähem hirmutavaks.) Kui aga selline häbi on juba paljastatud ja seda on mõistetud, võib haavatavusele ja empaatiale ligi pääseda kergemini, mis omakorda võimaldab meestel täielikult omaks võtta oma seesmise õnne ja elususe. Olen näinud paljusid mehi pisaratega võitlemas, kes - üritades pisaraid tagasi hoida või neid hoopiski eitada, püüdes kogu väest "häirimatuks jääda" ja "end mitte kõigutada lasta" - lõid iga kord rinna kummi, kui nende valu ja kurbus hakkas pinnale tulema, nagu see pinnaletulek andnuks märku mingist veast nende sisimas. Nende valitsev seisukoht oli selline, et sääraseid asju ei tohiks juhtuda ning ei juhtukski, kui nad suudaksid paremini häirimatuks jääda. Kui aga sellekohast häbi - seda näilist saamatust või äpardumist või lausa emotsionaalset kokkuvarisemist - avalikult teistega jagada, see selgelt nähtavaks teha ja kaastundlikult sellele vastu astuda (sageli üheskoos nende poisipõlves saadud kogemustega häbi ja häbistamise kohta), siis tekib rohkem ruumi neis esile kerkiva kurbuse, valu ja haavatavuse jaoks ning rohkem võimalusi nende tunnetega leppida.\nTeisisõnu lõpetaks sellisesse tervenemise etappi jõudnud mees endas peituva haavatud poisi äratõukamise ja pöörduks enda noorema mina poole piisava hoolega, et võimaldada oma valulikel tunnetel avalikult ilmsiks tulla. Siis taipaks ta, et on nende tunnetega käitunud täpselt samamoodi nagu endas peituva poisiga (mis tõenäoliselt jäljendas seda, kuidas teda ennast poisina kiusati), koheldes seda poissi nõnda, nagu tegemist oleks vaid mingi probleemiga või tülinaga - kellegi häbiväärsega, kellel tuleks lihtsalt mehistuda.\nTiibeti meditsiin: kuidas kontrollida kolme peamist halba emotsiooni, mis mürgitavad meie...\n9 emotsionaalselt intelligentse inimese harjumust


Jeesuse mõistujutt kümnest miinist | Jeesuse elu\nMõistujutt kümnest miinist\nJEESUS RÄÄGIB MÕISTUJUTU KÜMNEST MIINIST\nJeesus, kes on minemas Jeruusalemma, võib ikka veel oma jüngritega olla Sakkeuse pool. Jüngrid usuvad, et õige pea rajatakse Jumala kuningriik, mille kuningaks saab Jeesus. (Luuka 19:11.) Nad ei saa aga asjast õigesti aru, nii nagu nad ei taipa, et Jeesus peab surema. Seepärast räägib Jeesus mõistujutu, mis aitab neil aduda, et kuningriigi rajamiseni kulub veel palju aega.\nTa ütleb: „Üks kõrgest soost mees rändas kaugele maale, et saada enda kätte kuningavõim ja siis tagasi tulla.” (Luuka 19:12.) Selline rännak võtab aega. Kahtlemata on see „kõrgest soost mees” Jeesus, kes rändab „kaugele maale”, taevasse, kus tema isa annab talle kuningavõimu.\nSelles mõistujutus öeldakse, et enne kui „kõrgest soost mees” lahkub, kutsub ta enda juurde kümme orja ja annab igaühele hõbemiini. Ta lausub: „Tehke nendega äri, kuni ma tulen.” (Luuka 19:13.) Hõbemiin, mida Jeesus mainib, on suur hulk raha. Ühe miini teenimiseks peab põllutööline töötama rohkem kui kolm kuud.\nJüngrid võivad samastada end kümne orjaga, sest Jeesus on neid varem võrrelnud lõikustöölistega. (Matteuse 9:35–38.) Muidugi ei käskinud ta neil lõigata teravilja. Lõikustöö saagiks on hoopis uued jüngrid, kes võivad saada koha Jumala kuningriigis. Jüngrid kasutavad kogu oma aega, jõudu ja isegi ainelist vara, et aidata rohkematel inimestel saada kuningriigi pärijateks.\nMida veel Jeesus selles mõistujutus ütleb? Ta sõnab kõrgest soost mehe kohta: „Ta kaasmaalased vihkasid teda ja läkitasid talle järele rühma saadikuid, et need ütleksid talle: „Me ei taha, et sinust saaks meie kuningas.”” (Luuka 19:14.) Jüngrid teavad, et juudid keelduvad Jeesust vastu võtmast ja et mõned tahavad teda isegi tappa. Pärast Jeesuse surma ja taevasse minekut ilmneb juutide suhtumine temasse selles, et nad kiusavad taga tema jüngreid. Nad näitavad väga selgelt, et ei taha Jeesust kuningaks. (Johannese 19:15, 16; Apostlite teod 4:13–18; 5:40.)\nMismoodi kasutavad kümme orja oma miini, kuni kõrgest soost mees saab kuningavõimu ja tagasi tuleb? Jeesus jutustab: „Kui ta viimaks tagasi jõudis, olles saanud kuningavõimu, kutsus ta enda juurde need orjad, kellele ta oli andnud hõberaha, et teada saada, mida nad on kauplemisega saavutanud. Siis astus ette esimene ja ütles: „Isand, sinu miin on toonud sisse kümme miini.” Isand ütles talle: „Tubli, sa hea ori! Kuna sa oled vähesega tegeledes ustav olnud, olgu sul võim kümne linna üle.” Teine ori tuli ja ütles: „Sinu miin, isand, on teeninud viis miini.” Isand ütles talle: „Sina valitse viie linna üle.”” (Luuka 19:15–19.)\nKui jüngrid mõistavad, et nad on nagu orjad selles mõistujutus, ja kui nad kasutavad võimalikult hästi oma aega, jõudu ja isegi ainelist vara, et aidata rohkematel inimestel saada Jeesuse jüngriteks, võivad nad olla kindlad, et Jeesus on nendega rahul. Samuti võivad nad olla kindlad selles, et ta annab neile niisuguse hoolsa töö eest tasu. Loomulikult on Jeesuse jüngrite olud, võimalused ja võimed erinevad. Ent Jeesus, kes saab kuningavõimu, paneb tähele ja õnnistab nende siiraid pingutusi õpetustöös. (Matteuse 28:19, 20.)\nPane aga tähele, kuidas Jeesuse mõistujutt lõppeb. Ta ütleb: „Veel järgmine [ori] tuli ja ütles: „Isand, siin on sinu miin. Ma peitsin selle riide sisse. Ma kartsin sind, sest sa oled karm mees. Sa võtad, mida sa pole hoiule pannud, ja lõikad, mida sa pole külvanud.” Isand ütles talle: „Su enda sõnad mõistavad sind hukka, sa nurjatu ori! Sa ju teadsid, et ma olen karm mees ja võtan seda, mida ma pole hoiule pannud, ning lõikan, mida ma pole külvanud. Miks sa siis ei pannud mu hõberaha panka? Tulles oleksin ma selle kasudega kätte saanud.” Seejärel ütles ta sealseisjaile: „Võtke temalt miin ära ja andke sellele, kellel on kümme miini!”” (Luuka 19:20–24.)\nKuna see ori ei näinud vaeva, et suurendada oma isanda kuningriigi rikkust, kannatab ta kahju. Apostlid ootavad aega, kui Jeesus hakkab Jumala kuningriigi kuningana valitsema. Arvatavasti järeldavad nad Jeesuse sõnadest selle viimase orja kohta, et kui nad pole hoolsad, ei saa nad kohta selles kuningriigis.\nKindlasti ergutavad Jeesuse sõnad ustavaid jüngreid veel rohkem pingutama. Ta sõnab lõpetuseks: „Ma ütlen teile: igaühele, kellel on, antakse juurde, aga kellel ei ole, sellelt võetakse ära seegi, mis tal on.” Ta lisab, et tema vaenlased, kes ei taha teda endale kuningaks, hukatakse. Seejärel jätkab Jeesus oma teekonda Jeruusalemma. (Luuka 19:26–28.)\nMiks räägib Jeesus mõistujutu miinidest?\nKes on „kõrgest soost mees” ja mis on „kauge maa”, kuhu ta läheb?\nKes on orjad? Kes on isanda kaasmaalased, kes teda vihkavad?\nMille poolest erinevad orjad, kes saavad tasu, sellest orjast, kellelt miin ära võetakse?\nÕpetlik mõistujutt talentidest\nSelles artiklis on uuenenud arusaam talentide mõistujutust.\nJaga Jaga Mõistujutt kümnest miinist\nJeesuse maise elu peamised sündmused. Jeesuse hilisem teenistus Jordanist ida pool


Miks kasutada värvilist plastikust multši, tutvuge multši erinevate värvidega (Aiandus Kuidas) | Kasulik teave ja aianduse näpunäited. Professionaalne aedniku ajaveeb!\nKoduleht » Aiandus Kuidas » Miks kasutada värvilist plastikust multši, tutvuge multši erinevate värvidega\nMiks kasutada värvilist plastikust multši, tutvuge multši erinevate värvidega\nPlastiline multš, mis oli veidi aega tagasi praktiliselt tundmatu, on saamas omaette. Tänapäeval kasutavad paljud talud ja tagaaiad “plastikultuuri” mikrokliima muutmiseks ja saagi kvaliteedi parandamiseks. Tegelikult on plastist multši kasutamise eelised palju. See soojendab mulda, minimeerib aurustumist, piirab toitainete leostumist pinnasest ja annab rohkem ja paremaid saake, mis on varem koristamiseks valmis.\nMultš on muidugi materjal, mille kihistate üle aiamulla, et vähendada umbrohtu, hoida vees ja kontrollida mulla temperatuuri. Turul olev plastikust multš aitab saagi kasvu, päikesepiste peegeldades, neelates või edastades. Multši värvid määravad selle mõju põllukultuurile.\nVõib-olla olete näinud aiakauplustes saadaval olevat musta plastist multši rulle. Kuid kui ringi vaadata, leiate kaubanduses ka multši erinevat värvi, kollasest rohelisest punaseks. Värviline plast multš ei ole mõeldud dekoratiivseks. Väidetavalt toimivad kõik erinevad multšivärvid teatud olukorras või konkreetse saagi korral hästi. Valite multšivärvid vastavalt oma aia vajadustele.\nMultšivärvid ja eelised\nPlastikust värviliste multšide eeliste uurimine pole kaugeltki lõpule jõudnud, seetõttu ei müüda neid tooteid garantiidega. Eeluuringud näitavad siiski, et erineva tulemuse saavutamiseks võib kasutada erinevat värvi multši.\nKõigist multši värvitoonidest on must ehk kõige levinum ja kõige vähem kulukas. Väidetavalt pärsib see umbrohtu tänu läbipaistmatusele paremini kui ükski teine plastist multš. Samuti hoiab see mulda soojas kasvuperioodil, tõstes mullatemperatuuri kuni 5 kraadi 2-tollise (5 cm) sügavuse juures. See võimaldab teil taimi varem välja panna ja oodata kiiremat saaki.\nTeisest küljest on väidetavalt, et punane plastikust multš töötab mõne põllukultuuri puhul palju paremini. Näiteks andsid tomatid mõnes uuringus punastel multšivärvidel 20 protsenti rohkem puuvilju ning punasel plastik multšil kasvatatud maasikad olid magusamad ja parema lõhnaga.\nKuidas oleks sinise multšiga? Sinine plastikvärvi multš on parem kui must suurte saagikoristuste korral, kui istutate aruannete kohaselt kantaluppe, suvikõrvitsat või kurke. Hõbedane multš hoiab suurepäraselt lehetäide ja liblikaid põllukultuuridest eemal ning vähendab ka kurgimardikate populatsiooni.\nNii pruuni kui ka rohelise multši värvitoonid on saadaval infrapuna edastavast plastist (IRT). Väidetavalt soojendab seda tüüpi multš kasvuperioodi alguses teie mulda paremini kui plastist multš. Tundub, et roheline IRT-multš toetab ka teie kantaluupi põllukultuuride varasemat valmimiskuupäeva, suurema viljasaagiga.\nMiks põlev põõsas ei muutu punaseks - põhjused, miks põlev põõsas jääb roheliseks\nMiks mu kannad ei õitse - mida teha, kui kanep ei õitse\nMiks Viburnumi lehed on Viburnumi lokkimise põhjused?\nMiks maitsvad tomatid hapu või mõru - kuidas kinnitada kibeda maitsega tomateid


Pakendiaruanne [Directo Help]\nKliendi müük-artikli ajalugu\nKliendi müük-laoseisu muutus\nPakendite klassid ja tüübid\nPakendiaruande eesmärk on esitada erinevate Directos toimunud müügi- ja laotehingute infot TVO nõutele vastavas vormis. Peamised mõisted, mida seadusandluses kasutatakse, on:\nMüügipakend ehk esmane pakend - lõppkasutajale või tarbijale müügikohas üleandmiseks määratud müügiühiku osa. Sh toode, mis on kujundatud ja määratud müügikohas täitmiseks, ja ühekordseks kasutamiseks mõeldud toode, mida müüakse, mis on täidetud või mis on määratud müügikohas täitmiseks.\nRühmapakend ehk teisene pakend - mõeldud teatud müügiühikute rühmitamiseks müügikohas, sõltumata sellest, kas rühmapakend müüakse koos kaubaga lõppkasutajale või kasutatakse seda vaid kauba käsitsemise lihtsustamiseks, kauba kaitsmiseks või esitlemiseks, kusjuures rühmapakendit on võimalik eemaldada toote omadusi muutmata.\nVeopakend ehk kolmandane pakend - mõeldud teatud hulga müügiühikute või rühmapakendis kaupade käsitsemiseks ja veoks, et vältida veol kauba füüsilisi kahjustusi, siia ei kuulu maantee-, raudtee-, mere- ja õhuveokonteinerid.\nOma veo- ja rühmapakend; oma müügipakend – ettevõtja enda poolt pakendatud kauba müügi- ja/või rühma- ja veopakend.\nOma müügipakend tuleb sisestada ka siis kui ettevõtte ise ei paki vaid müüb hankijalt saadud pakendis siis oma müügipakend ja müügipakend võrduvad.\nSelleks, et aruannet oleks võimalik kasutada, tuleb Directos teha alljärgnevad häälestused.\nÜldiste seadistuste all paiknevad pakendite klasside ja tüüpide kasutatud kombinatsioonid kajastuvad lõplikus aruandes erinevatel ridadel. See tähendab, et kui vastavates seadistuses on kirjeldatud kuus pakendi klassi, on ka aruandes VÄHEMALT kuus rida, aga lõplik ridade arv sõltub sellest, mitme erineva tüübiga pakendeid on kasutatud.\nPakendite kaalu arvutatakse artiklikaardil Pakendid saki alla lisatud kaalude alusel. Pakendi klass ja tüüp määratakse rippmenüüs antud valikute hulgast ja pakendi kaal sisestatakse väljale Pakendi kaal. Vaikimisi kogus on 1. Süsteem arvutab pakendi kaaluks dokumendil oleva koguse, pakendi saki alla lisatud Pak.kogus ja Pakendi kaalu korrutise.\nPakendi kaal sisestatakse alati kilogrammides.\nKui toodet pakendatakse mitmesse sama liiki pakendisse, võib ühel artiklil olla täidetud mitu pakendi rida. Näiteks toote pakend, mida müüakse pakendatuna pappkarpi ning seejärel veel kilesse, kajastatakse Directos selliselt:\nKui pakendi saki alla imporditakse andmed massiporti kasutades tuleb täita järgmised andmed : Artikkel, pakendi klass, pakendi tüüp, pakendi kogus, pakendi kaal ja pakendi kaal kokku.\nÜdiste seadistuste valiku all Pakendiaruande klassid määratakse pakendiklasside paiknemine aruandes. Need seadistused juhivad:\nMilliseid pakendiklasse aruandes kasutatakse\nMillises sektsioonis andmed paiknevad\nMilliste laodokumentide pealt selle klassi info vastavasse aruande sektsiooni leitakse\nAruande tulemuses näidatakse nii palju erinevaid klasse, kui nendes seadistustes esineb klassi tulbas unikaalseid väärtusi. Tulenevalt erinevate ettevõtete spetsiifikast võib tekkida vajadus klasse ehk tulba pealkirju ümber nimetada, seda saab teha sektsiooni tulbas.\nTulbas Dokument määratakse komaga eraldatud loetelu artikli ajaloo tehingu tüüpidest, mida antud pakendiklassi ja sektsiooni puhul kasutatakse.\nTehingutüüpide koodid peavad olema samad, mida näitab aruande Artikli ajalugu tulp Tegevus.\nARVE - ladumuutev müügiarve\nHIND - lao hinnamuutus\nLAH - lähetus\nLIIK - laoliikumine\nLINV - inventuur\nSIS - lao sissetulek\nTOOT - tootmistellimus\n- Müügidokumentidel kui asumaa ei ole täidetud loetakse asumaaks EE. Ostudokumendile, kus asumaa on tühi loetakse samuti EE ja neid sissetulekuid aruandes ei kuvata.\nPakendiaruande leiab Lao sektsiooni aruannete hulgas. Vaikimisi on selle aruande õigus olemas SUPER grupi kasutajatel, soovi korral saab vajaliku kasutajaõiguse lisada ka teistele gruppidele või üksikutele kasutajatele.\nAruande vaatamiseks tuleb sisestada tehingute periood. Näitlik tulemus (aruande seadistamisel on kasutatud eelnevate näidete seadistusi): Kui aruandes vajutada nooltele siis tekib teine aruanne, kus on näha kuidas number antud aruandesse on tekkinud.\nPakendiaruande tulemus esitatakse alati sisestatud ühikus\net/pakendiaruanne.txt · Viimati muutnud: 2021/12/09 10:56 persoon kulli


SÜÜDISTUS: Pärnumaal mõisa taastanud advokaat teenis tulusid ebaausal teel | Õhtuleht\nSÜÜDISTUS: Pärnumaal mõisa taastanud advokaat teenis tulusid ebaausal teel (9)\nEesti Ekspress, 5. juuni 2019, 08:11\nVärvikas advokaat ja mõisaomanik Armand Reinmaa läheb oma abikaasa ja endise advokaadibürooga kohtu alla, kuna perekonda süüdistatakse osa oma varadest teeninud ebaausal teel.\nReinmaad tuntakse Pärnumaal Lääneranna vallas kui meest, kes ostis 14 aastat tagasi laguneva Massu mõisa ja hakkas seda taastama oma naise Kristi-Carolina Reinmaaga, kes rajas mõisa juurde ratsaklubi, kus elab nüüd 30 hobust ja õpib ratsutamist üle 50 õpilase.\nMöödunud nädalal pani riigiprokuratuur punkti uurimisele, mille kohaselt süüdistatakse paari omastamisele kaasaaitamises, Armandi ka rahapesus ja koos nendega andis prokuratuur kohtu alla ka endise Reinmaa & Partnerid Advokaadibüroo OÜ, mis kannab mullu sügisest nime Lille & Muraka Arendus OÜ.\nUmbes 1,3 miljoni eurose kahjuga seotud kriminaalasja keskne tegelane on kümme aastat Vaklaki tütarfirmat Aaspere Agro juhtinud Aimur Ilisson, kes ostis uurimise andmetel traktoreid ja muud põllumajandustehnikat turuhinnast kallimalt ning kes tegi koostööd Konekesko Virumaa müügimehe Urmas Nigulaga. Prokuratuur süüdistab Reinmaad Aaspere Agrole õigusabiteenuste pakkumise eest rohkem kui 6000 euro valearvete esitamises ja advokaat ütles Ekspressile, et ei saa enne kohtuasja midagi kommenteerida.\ntehke järgi 6. juuni 2019, 09:41\nkuidas võtta 5. juuni 2019, 12:01\nkui südametunnistus kui mõttetu termin, on juba välja naerdud.


Tartu ülikooli ühiskonnateaduste instituut korraldab webinari ehk veebiseminari - Uudised - Virumaa Teataja\nTartu ülikooli ühiskonnateaduste instituut korraldab webinari ehk veebiseminari\n4. aprill 2016, 20:42\nTartu ülikool. FOTO: SCANPIX\nNende küsimuste üle arutlevad Tartu Ülikooli ühiskonnateaduste instituudi webinaril kolmapäeval, 6. aprillil kell 16.00 sotsioloogia ja sotsiaalpoliitika vanemteadur Mare Ainsaar, sotsiaalse analüüsi meetodite lektor Kadri Rootalu, soouuringu lektor Kadri Soo ja üldsotsioloogia dotsent Kairi Kasearu. Arutelu juhib interpersonaalse ja hariduskommunikatsiooni lektor Kadri Ugur.\nWebinar on otseülekandena vaadatav TÜ ühiskonnateaduste instituudi Youtube’ist.\nTartu Ülikooli ühiskonnateaduste instituut korraldab webinare ehk veebiseminare paljudel erinevatel teemadel. ÜTI-s tegutseb sotsiaaltöö, ajakirjanduse, meediauuringute, sotsiaalse kommunikatsiooni, infoteaduste, sotsioloogia ning sotsiaalpoliitika õppetool, kus tegeletakse väga erinevate ühiskondlike teemade uurimisega. Sotsiaaltööd ja –poliitikat, sotsioloogiat, ajakirjandust, kommunikatsioonijuhtimist ning infoteadusi saab ÜTI-s õppida nii rakenduskõrghariduse-, bakalaureuse-, magistri- kui ka doktoriastmes.\nÜTI webinarid on suurepärane võimalus heita pilku nende teemade sügavusse ja ühiskonna tippteadlase igapäevatöösse.\nJuba on toimunud (ja on järelvaadatav) webinar teemal „Privaatsuse ja avalikkuse tajumine sotsiaalmeedia ajastul“, plaanis on webinarid andmeajakirjanduse ja big data teemadel.